text:
05 ottobre 2007
La Balconete: un slambri di critiche teatrâl
Dopo cualchi timp di polse, e torne a tacâ "La Balconete: un slambri di critiche teatrâl" par cure di Elio Varutti, che o ringrazii pal contribût che mi mande, permetintmi di insiorâ il blog cuntun argoment che jo no cognòs tant.
Ve ca la gnove pontade.
Balera, teatri bal cence peraulis
Al Palamostris di Udin ai 22 di Setembar dal 2007
Nol fevele nissun in cheste rapresentazion. Par dute la ore e mieze di spetacul i vincjecuatri atôrs, oms e feminis, no si disin une peraule che a sedi une. A balin, a saltin, si impegnin intune mimiche esemplâr, ma nuie vôs. Al è dut un balinâ di lôr cu la musiche a dut volum. Un mimic di ca, doi che a berghelin di là – cence vôs, mal racomandi – dome cul la gjestualitât dal cuarp. E cemût che si remenin, al è propri un spetacul! No tu âs timp nancje di cjalâ di une altre bande. I tiei voi a son simpri li, pontâts sul palc, indulà che i balarins e lis balarinis a fasin i lôr numars. Il zûc des lûs e des musichis regjistradis bisugne dî che a son impuartantons, par mostrâ la storie taliane dal Nûfcent viovude intune sale di bal. «Balera» al è il titul dal spetacul metût in sene al Palamostris di Udin ai 22 di Setembar dal 2007.
Lôr si clamin «L’Accademia & Compagnia dei Riuniti». A son un grup amatoriâl di Umbertide, in provincie di Perugje. E tant di cjapiel ae regjie di Achille Rosselletti. Lui al fâs plaits e laments, parcé che tai festivals i dan la colpe di no fâ teatri, par vie che nissun atôr al fevele in sene. Par chel no son mai invidâts e a son simpri metûts in bande. Alore si pues dî che al à fat ben Renzo Lavia, president de Associazion Teatrâl Furlane, a puartâur culì a Udin. Al è il secont spetacul dedicât ai vincj agns di ativitât di cheste associazion. Cemût isal lât? Al è finît cu la int in pîts che e bateve lis mans, par une vore di minûts.
Chest spetacul al podarès jessi doprât ancje a scuele, par displeâ ai fantats la storie de Italie, passant vie pes musichis dal timp. Di cuant che la int e scoltave te radio «Vola colomba bianca», o cui naziscj cun tant di svastiche e Lilì Marlene. Daspò di passe a «Bella ciao» dai partigjans, al «rock and roll» dai soldâts americans, fintremai ai bai dai agns sessante, il twist, lis cjançons di Caterina Caselli e vie discorint. No podeve mancjâ la vite politiche daspò dal sessantevot, lis musichis dai Inti Illimani, di John Travolta, il consumisim e, si finìs, cu lis fantacinis «velinis» te television dai agns otante e novante. Il «secul curt» in musiche e bal, nol è dome un spetacul al sarès un fat didatic.
Ve ca la gnove pontade.
Balera, teatri bal cence peraulis
Al Palamostris di Udin ai 22 di Setembar dal 2007
Nol fevele nissun in cheste rapresentazion. Par dute la ore e mieze di spetacul i vincjecuatri atôrs, oms e feminis, no si disin une peraule che a sedi une. A balin, a saltin, si impegnin intune mimiche esemplâr, ma nuie vôs. Al è dut un balinâ di lôr cu la musiche a dut volum. Un mimic di ca, doi che a berghelin di là – cence vôs, mal racomandi – dome cul la gjestualitât dal cuarp. E cemût che si remenin, al è propri un spetacul! No tu âs timp nancje di cjalâ di une altre bande. I tiei voi a son simpri li, pontâts sul palc, indulà che i balarins e lis balarinis a fasin i lôr numars. Il zûc des lûs e des musichis regjistradis bisugne dî che a son impuartantons, par mostrâ la storie taliane dal Nûfcent viovude intune sale di bal. «Balera» al è il titul dal spetacul metût in sene al Palamostris di Udin ai 22 di Setembar dal 2007.
Lôr si clamin «L’Accademia & Compagnia dei Riuniti». A son un grup amatoriâl di Umbertide, in provincie di Perugje. E tant di cjapiel ae regjie di Achille Rosselletti. Lui al fâs plaits e laments, parcé che tai festivals i dan la colpe di no fâ teatri, par vie che nissun atôr al fevele in sene. Par chel no son mai invidâts e a son simpri metûts in bande. Alore si pues dî che al à fat ben Renzo Lavia, president de Associazion Teatrâl Furlane, a puartâur culì a Udin. Al è il secont spetacul dedicât ai vincj agns di ativitât di cheste associazion. Cemût isal lât? Al è finît cu la int in pîts che e bateve lis mans, par une vore di minûts.
Chest spetacul al podarès jessi doprât ancje a scuele, par displeâ ai fantats la storie de Italie, passant vie pes musichis dal timp. Di cuant che la int e scoltave te radio «Vola colomba bianca», o cui naziscj cun tant di svastiche e Lilì Marlene. Daspò di passe a «Bella ciao» dai partigjans, al «rock and roll» dai soldâts americans, fintremai ai bai dai agns sessante, il twist, lis cjançons di Caterina Caselli e vie discorint. No podeve mancjâ la vite politiche daspò dal sessantevot, lis musichis dai Inti Illimani, di John Travolta, il consumisim e, si finìs, cu lis fantacinis «velinis» te television dai agns otante e novante. Il «secul curt» in musiche e bal, nol è dome un spetacul al sarès un fat didatic.
Nessun commento:
Iscriviti a: Commenti sul post (Atom)


c: text/html

text:
sabato 11 febbraio 2012
Il cartel par Udinese - Milan
3 commenti:
- Frank Spada11 febbraio 2012 18:11
Geloriferisco, se tu ses in campo ancje tu, ben, la glacje su pai spalts si fasarà aghe e zucar e chel diaul a l'è bielzà copat - al cur no si comande e tu tu ses un calorifero cal pompe, al pompe... vonde bevi, cumò, che dopo o si fasin une birute - e mame e papà un grog.RispondiElimina
Mandi ai Serafins e vive l'Udin/esevincin?! ioioi, ce contentece.
Va ben, anzi no, o vin piardut: fur doi zuadors, e Isla... puar genoli, ma stant al piturà dei toi cartjei, nie di dì, dome che tu ses une vore migliorat: composizion, colors, espression des musis, scarpets, tachets... Ostie! o viot dome cumò che la zebrette e mostre un pit discolz!RispondiElimina
Mandi Raffaele.Risposte
e je lade propit mâlElimina
seben che o vin zuiât un gran balon
ma va ben
va ben
si tirarìn sù... come simpri!

robotstxt: allowed

filter: keep


text:
Nissun gol e un pont par om. Udin e Sassuolo a zuin une partide avonde brutute, là che i parons di cjase a mostrin une muse une vore miôr rispiet a chê presentade a Rome miercus passât, almancul par ce che al tocje il caratar e l’ategjament tatic, ma a palesin ancjemò limits une vore fuarts sul plan dal zûc.
I ospits a patissin la convinzion dai blancs e neris, soredut te prime part de partide, ancje se no si scomponin masse in difese: plui in gjenerâl a badin a evitâ i pericui des bandis di Consigli – e in chel ju jude ancje la pression pôc produtive dal Udin – e a cirin a rispuindi in cuintripît ancje se in maniere avonde sporadiche.
Ae fin dutis dôs lis scuadris, che se a vessin rivât a vinci a varessin vuadagnât posizions in classifiche, a somein plui atentis a no fâsi dal mâl e duncje a contentâsi dal pontut.
La scuadre di balon furlane si presente sul cjamp dal Stadi Friûl cuntune formazion là che si tornin a viodi Felipe, Edenilson, Lodi, Adnan, Bruno Fernandes e Di Natale, che a jerin stâts lassâts fûr te brute partide di Rome. Colantuono al met adun une scuadre compate e ordenade, che e fâs zirâ la bale ma no rive a jessi pardaboin pericolose, cun dut dai tentatîfs di inventâsi alc fats de bande di Di Natale e di Bruno Fernandes. Cussì Consigli al pues stâ trancuîl, intant che tal prin timp si svicinin di plui ae segnadure chei dal Sassuolo, cul pâl esterni cjapât dal ex Floro Flores.
Chê e sarà la uniche vere conclusion de scuadre emiliane in dute la partide. Te prime part de gare nol è nuie altri che al merete ricuardât, ni di une bande ni di chê altre, a part une biele iniziative di Thereau che al libere Di Natale di tac e une buine combinazion tra Totò e Bruno Fernades, che però nol rive a sierâle cemût ce al covente. Tal secont timp, là che il ritmi des dôs scuadris al va al mancul, il miôr al rive tai ultins dîs minûts, cun Aguirre e Wague che però no rivin a metile tal sac.


text:
Chê dai 26 di Setembar e je une zornade impuartantone pe Europe e pai siei citadins: e je la Zornade europeane des lenghis.
A tacâ dal 2001 e je une ocasion particolâr par promovi la cussience di ducj in cont dal valôr dal pluralisim linguistic, dal dirit di cognossi e doprâ plui lenghis e des pussibilitâts di disvilup culturâl, democratic, sociâl e economic che a divegnin propit de cognossince e dal ûs des lenghis.
La Zornade e je pa sigûr une des ricorincis che a sclarissin miôr lis fondis de Europe «unide te diversitât».
Ogni an e je une ocasion par inmaneâ iniziativis di promozion de diversitât linguistiche, de educazion plurilengâl e dal dirit ae lenghe e aes lenghis.
La nestre maniere di memoreâ la Zornade europeane des lenghis e je chê di tornâ a lei un pôcs di articui saltâts fûr juste in ocasion dai 26 di Setembar, a tacâ di chel publicât tal nestri blog.
Altris articui interessants a son chei che o vin cjatât, sgarfant in rêt:
Di «Mamma, ho perso il friulano» a «Mamma, ho perso il Friuli»
Furlan a scuele. E je ore di cambiâ e si pues fâlu
Plui lenghis, plui musichis, plui Europe // Več jezikov, več glasbe, več Evrope // Più lingue, più musiche, più Europa


text:
L’omaç a Di Natale e di Di Natale, la maluserie dal Carpi che al va jù in serie B cun dignitât e la sconfite numar 19 che pal Udin e siere une stagjon di dismenteâ o – miôr – di tignî ben iniments par che no si ripeti plui. La ultime partide dal campionât 2015-2016 si pues leile cun diviersis cjaladuris. Cun voi blancs e neris, al pâr miôr tacâ cul pontâ la atenzion su Totò, su ce che al à fat in dodis agns a Udin, cul Udin e pal Udin e su cemût che ancje l’Udin e il Friûl i àn zovât al zuiadôr napolitan. E ancjemò su cemût che chê che e je stade presentade tant che la so ultime partide in blanc e neri e je stade segnade de fieste pal om e pal campion e dal gol de bandiere fat di Di Natale su rigôr. Cence dismenteâ ancje chei altris doi veterans blancs e neris che a saludin Udin e il Friûl, Domizzi e Pasquale.
L’incuintri al tache avonde ben pai parons di cjase. Pal Carpi la partide dal Stadi Friûl e je chê des ultimis sperancis par no lâ in serie B, intant che pal Udin e varès di jessi la ocasion par sierâ in bielece une stagjon che no je stade par nuie biele. La scuadre di balon furlane e scomence in maniere positive, cuntun pâr di iniziativis di Zapata e di Widmer e po cuntune altre conclusion di Piris, fermade di Colombi, e cuntun tîr fûr bersai di Bruno Fernandes.
Il Carpi al ten bot indaûr, al masane zûc tal mieç, ma nol rive a sburtâ masse indenant par jessi pericolôs des bandis di Karnezis. Lu judin in cualchi maniere un contat inte aree blancje e nere tra Felipe e Lasagna e soredut la decision di Mazzoleni di sivilâ il rigôr a pro dai ospits. Dal discut al segne Verdi e il vantaç dal Carpi nol tocje dome il risultât ma si slargje ancje al numar di zuiadôrs tal cjamp, stant che Thereau al palese a fuart di no jessi par nuie in cunvigne cu la decision dal arbitri e par chel si fâs butâ fûr cuntun cartelin ros: un brut moment finâl par un dai zuiadôrs miôr di cheste di stagjon.
Il gol fat dai undis metris al clame daurman ancje il secont gol di Verdi e il prin timp si siere cuntun dopli passîf, che al podarès fintremai deventâ un trê a zero. Tal secont timp la situazion no je alc e ce ni di une bande ni di chê altre: la reazion dal Udin e je avonde flape, intan che il Carpi al somee rindisi cont che a Palermo lis robis a van intune maniere che no je favorevule. Nol sucêt nuie fint cuant che Totò Di Natale al jeve de bancjine e al ven mandât tal cjamp al puest di Bruno Fernandes.
A passin doi minûts e Mazzoleni al sivile un penalty a pro dal Udin, Totò al tire e al è doi a un.
Di chel moment indenant e je fieste par lui e cun lui, ma ancje par Pasquale, protagonist di un bon secont timp, e par Domizzi, che De Canio lu fâs jentrâ al puest di Widmer juste in timp par ricevi un batimans ancje par lui.
Pal rest nol è nuie ce fiestezâ, a part il fat di vê sghindade la retrocession. Pluitost al covente che la societât si movi: nus covente un Udin plui competitîf e plui furlan, te rose de scuadre, ma soredut tal stîl e te comunicazion istituzionâl che, biadelore, e varès di jessi ancje in lenghe furlane, compagn de segnaletiche dal stadi, cemût che al jere stât anunziât in maniere uficiâl ancjemò ae fin di Otubar dal an passât.


text:
IN CHÊ DÌ. LA ZORNADE DI UN FURLAN DAL POPUL CJAPÂT DENTRI TAL TRAMAI DE STORIE - 8e PONTADE. Ursule, prostitude a Glemone, e vîf la grande agjitazion pal event che il bric al à a pene declarât: l’Imperadôr Carli IV di Lussemburc al rivarà in Citât ospit dal fradi, il Patriarcje Nicolau. Al è il 1354. || In Friûl tal 1354: un grant Patriarcje || Tal mont tal 1354: peste e vuere.
Otubar. Il cîl parsore Glemone al somee di veri. La mont e tache a colorâsi di zâl e di ros, l’aiar al nulìs di tiere bagnade, di vin e di cantine. E la gnot, cui siei spirts e lis sôs vôs, che a businin fûr de puarte, si fâs plui frede e paurose. L’Autun nol è une stagjon par tirâ sù bêçs, e pense Ursule, involuçantsi intal sial neri di lane che le tapone de buere. Miôr l’Istât, cuant che i marcjadants di ogni paîs si fermin cualchi dì dentri dai mûrs de citât, par paiâ la tasse dal Niderlech e par podê continuâ il lôr viaç al di là di Vençon, in tiere imperiâl. A aprofitin par cjapâsi cualchi zornade di polse, paiant monede pes feminis, pes ostariis e par mil altris bacanadis.
O in zornadis come chê di vuê, che ogni locande e ogni betule di Glemone e je plene di no rivâ a cjatâ puest, che si spiete la caravane dal Imperadôr Carli, il fradi dal Patriarcje Nicolau, in visite ae citât. Alore sì che la cjase di barbe Buro e di gnagne Nene si jemple di vite e di gjonde. Une corentie sù pes cjamaris, al prin plan de vecje cjasate, che e console. A ogni ore dal dì e de gnot chel che al bat su la puarte al gjolt di un bon acet, baste che al veti avonde becins te scarsele. Ursule e je zovine e biele. Barbe Buro le à cjatade che e jere ancjemò picinine, lant a bruscjâ sul Orvenc intune zornade di Autun come cheste, di vincj agns indaûr: infresonade e cragnose, e tremave, discolce e mieze crote, dute voglats e cjavei spirtâts che tu le varessis dite une agane, e no une frutine abandonade tal bosc. E lui le à cjapade sù cence dî nuie, poiantle su lis spalis, come che al varès fat cuntune cjavre salvadie o une piore scjampade de stale. E le à puartade intal borc di fûr puarte, che ducj i disin des putanis.
che la frute e varès gjoldût dal afiet di une ventine di maris almancul - ancje trente, cualchi volte, in stagjon di buine - e di un pari, Barbe Buro. Che al mastiave a fadie cualchi peraule, miscliçantle di strambolots e di murmuis. Un ors cu lis çatis masse grandis par fâ fente di jessi zentîl. Gnagne Nene no. Une striate grasse, penze tant che une purcite, simpri pronte a berlâ, a molâ lasagnis ancje cuntun len, se e veve bisugne di fâsi valê. E cu lis mans prontis a cjapà sù i becins di ogni client: ju gafave ruspiose e ju meteve inte borse, peade ae cinture, sot control di ogni tentazion. E tu le viodevis a riduçâ dome in chel moment, che subite dopo i tornave la ghigne di simpri, une bissebove di femenate che ancje barbe Buro i stave lontan, cuant che l’aiar nol jere di chei bogns.
Si sa, cualchi volte il lôf al mostre di vê cûr plui grant dai cristians. E Ursule in chê tane di “pecjadôrs”, come che al tonave il predi sul altâr, e jere cressude nudride e nete, tirade sù tant che la miôr rose dal ort. Ma, come che si dîs, cul lôf tu vâs e cul lôf tu berlis. La prime volte e je stade dure di gloti. Ma il curiâl dal Patriarcje al varès paiât, e cetant, par jessi il prin a gjoldi de sô rose. Lu veve sintût, Ursule, inte predicje cuaresimâl, su la place dal Domo, chel predessat tirât a lustri, che al pontificave sul pecjât, che al ven simpri stiçât des feminis, strument dal Diaul, tant che cu lis lôr mignagnulis e nainis ti incjochin l’om, ancje il plui virtuôs e sant, e i vierzin lis puartis dal Boboròs. Cussì al contave, cjalant in muse ognidun, pontant il dêt su la int, sburtant i voi infûr, tant che al someave lui il Diaul, o almancul al faseve pensâ che lu cognossès miôr di chei altris.
E al à ben dimostrât di cognossilu cuant che si è presentât inte stanziute di Ursule, sot sere, e le à batiade a dovê, vierzint il so tabernacul e funzionant dute la messe “usque ad custodiam noctis”.
Doprade, batude, pestade, violade, come une Madalene che no fos stade sparagnade de clapadorie dai fariseus. E dut, cence mai gjavâsi la biele crôs di aur tampiestade di rubins, ros come il sanc di chel Crist, tant compagn a chel mancul sant ma istès uman di Ursule, pronte par deventâ la gnove putane di Glemone. Sigûr la plui biele. E il Gastalt al à fat savê che i siei servizis a son stâts za ben che prenotâts pai ospits de delegazion. Cuissà mai po che no finissi intun jet impuartant, usgnot che e ven. La ultime lampade di lûs e monte sù dal cjanalon dal Tiliment, piturant di rose la muse dal grant Cristoful che al fâs di vuardie ae puarte dal Domo. E la sirene ai siei pîts e par che e ridi: “Ancje nô nus clamin sirenis, ma no vin mighe la code!” e pense Ursule. E, svelte come un gjat, e sparìs jenfri la prime sossedade dal scûr.
……………………………………………………………….
IN FRIÛL TAL 1354: UN GRANT PATRIARCJE
Il 1354 al è un an di grande impuartance pe Patrie, guviernade di un Patriarcje, Nicolau di Lussemburc, che al è fradilastri dal imperadôr Carli IV, salacor une des figuris plui impuartantis in Europe te metât dal secul XIV. Nicolau al jere montat su la catidre di Acuilee ai 31 di Otubar dal 1350, dopo che ai 6 di Jugn di chel stes an Bertrant al jere stât copât su la Richinvelde. La situazion cetant favorevule par vie di chel leam familiâr e à fat in mût che il Friûl al diventàs in chei agns un pont nevralgjic e strategjic pe politiche internazionâl, e duncje ancje un lûc là che no dome il mont politic, ma ancje chel culturâl a podevin cjatâ un spazi ideâl, che al varès garantît une visibilitât grandonone. Nol è un câs che ai 14 di Otubar di chel an e vegni organizade propit a Udin une celebrazion grandiose là che Patriarcje e Imperadôr insiemi a celebrin une gnove vision de Europe, che salacor e anticipe di cuasi sietcent agns la prospetive che o stin vivint dome cumò.
…………………………………………………………………..
TAL MONT TAL 1354: PESTE E VUERE
La Europe e sta jessint di une des crisis plui tremendis che le àn mai savoltade: chê de peste nere, un mâl che al glot in doi agns, a partî dal 1347-48, la plui part de popolazion continentâl. Cun di plui, e je sclopade une vuere tra France e Ingletiere che e durarà plui di cent agns. In chest davoi spaventôs, la struture politiche plui potente e stabile, sedi di un pont di viste economic che politic, e reste la regjon imperiâl, vuidade di Carli IV di Lussemburc a partî dal 5 di Avrîl dal 1355, date de sô incoronazion a Rome. Om di grande intuizion, al jere amât dai inteletuâi plui progredîts di chê ete. Amì dal studi e de culture, Carli al veve contribuît a vierzi universitâts impuartantis: chê di Praghe, tal 1348, che in so non e ven clamade Caroline; e chê di Cividât, tal 1354 - daûr di un progjet che al jere bielzà dal Patriarcje Bertrant -, stiçât salacor dal fradilastri Nicolau di Lussemburc, Patriarcje di Acuilee. Progjetist di une Europe plurâl, todescje, slave e latine, al crôt inte pâs vivint intune ete di vuere.
✒ Agnul Floramo


text:
Intes
elezions aministrativis che si son tignudis ai 2 di Otubar in Bosgne,
il vincidôr principâl al è stât Milorad Dodik, il president de
Republika Srpska,
o sei la part serbe de federazion. I candidâts dal so partît, la
Aleance dai Sociâl Democratics Indipendents (SNSD), a àn vinçût
in passe 30 comuns, 11 in plui de volte stade. Ta cheste maniere
Dodik, che tai ultins timps nol à platât la sô intenzion di
slontanâ la Republika Srpska
dal rest de federazion, al infuartìs ancjemò di plui la sô
posizion. Il Partît Democratic Serp (SDS), il so aversari principâl,
al è restât invezit dome cun 8 sindics, nancje un tierç di chei
che al veve te legjislature stade. Tal rest de federazion i bosgnacs
dal Partît de Azion Democratiche (SDA) a àn otignût 33 comuns (12
in mancul), la Union Democratiche Cravuate (HDZBiH) 16 e il Partît
Sociâl Democratic (SDP) 8. Lis elezions a son stadis segnadis de
tension massime a Srebrenica, là che intal 1995 lis miliziis serbis
a vevin sassinât passe 7 mil personis. In dì di vuê il comun al è
cjapât dentri te Republika Srpska,
ma pes aministrativis a puedin votâ ancje i bosgnacs che cumò a
vivin inaltrò. Chest i veve permetût di vê simpri un sindic
bosgnac, ma cu lis ultimis elezions il plui votât al è stât il
candidât serp e la mancjance de conferme dal risultât par zornadis
a dilunc, no à zovât a cuietâ la situazion.
Font:
Balkan Insight,
03-05/10/16


text:
Diễn đàn mua bán cho thuê căn hộ Celadon City Tân Phú.
You are not logged in.
Pages: 1
plan cul loir et cher plan cul albi plan cul a trois plans cul sans inscription rencontre pour plan cul gratuit plan cul rueil malmaison plan cul frejus plan cul montmorency plan cul caluire et cuire plan cul montmorency plan cul lorient plan cul lattes plan gros cul plan cul le portel plan cul schiltigheim plan cul dans le cher plan cul site gratuit plan cul villeparisis site gratuit de plan cul plan cul gay marseille plan cul facebook plan cul 32 plan cul ou plus plan cul sevres plan cul morne a l'eau plan cul facebook plan cul saint herblain plan cul grosse femme plan cul canet en roussillon asiatique plan cul plan cul mions annuaire plan cul plan cul cote d armor plan cul montlouis sur loire plan cul le tampon cherche plan cul gratuit plan cul saint avertin asiatique plan cul plan cul charleville plan cul ajaccio plan cul saint benoit plan cul villemomble plan cul tchat gratuit plan cul albi plan cul rombas plan cul haute saone plan cul mougins plan cul roncq plan cul vernouillet plan cul clichy sous bois
Pages: 1


text:
Su e ju pal coredôrPublicât da il crot il giovedì, novembre 15, 2007
Trops chilometris varaio fat su e ju pal coredôr cul piçul in braç?
No je ni la prime ni la ultime volte che nus à sveât vie pe gnot vaint come un disperât. Ce varaial vût? I dincj, mal di panze o cuissà ce?
La mari e à provât a dai di tete par consolâlu un pôc ma aromai di lat no 'nd è plui tant. E alore lu ai cjapât su jo che tant l'indoman o varès tacât vore plui tart.
E vie su e ju pal coredôr a niçulâlu. Parcè che i fruts a son teribii e al tocje figotâju.
Ae fin o sin finîts sdravacâts sul divan no sai plui a ce ore.
Vuê o soi lât indenant dut il dì a cafeine ma cuant che o soi rivât a cjase la sere e il nini mi à fat la musute di ridi, po ben il crot al jere content.


text:
Al voto/mancul 7
Il decalic dai antifurlans: par svissinâsi ben ae date eletorâl
O ai domandât a Sandri Carrozzo di meti sul gno blog il so «Decalic dal antifurlan». Mi samee une biele maniere par svissinâsi ae date dai 13 e 14 di avrîl li che si larà a votâ.
Argoment 3.
Di cuant che a son lis leçs sul furlan e je dute une bulidure di produzions e e a son nassudis associazions che a vivin su la lenghe furlane, pal plui cun clientelis e mafiis.
Vive la ignorance e la imprecision, che a coventin a sconfondi la int.
Ca si à di lâ pas a pas: se al è vêr che di cuant che a son lis leçs di tutele a son produzions e associazions gnovis al vûl dî che chestis leçs a funzionin e no che i bêçs a van in nuie (alore lâantifurlan al va in contradizion cul so argoment 2.. Ma in realtât no je vere: iniziativis e associazions a jerin za prime dal 1996. Juste cualchi esempli, cence pretindi la completece e nancje la imparzialitât: dizionari Nuovo Pirona (1936), gramatiche di Josef Marchet (1952), riviste Patrie dal Friûl (1946-agns 50 e di gnûf cun altre gjestion dai agns 80 incà ), dizionari Faggin 1985, Gnovis Pagjinis Furlanis (1982-fin vuê), Radio Onde Furlane (1980-fin vuê).
Alore lâantifurlan mi disarà âviodistu alore che si faseve za tant e che lis leçs no coventin a nuieâ: invezit lis leçs a coventin (v. argoment 1.), se tantis iniziativis si puedin fâ in maniere spontanie une planificazion ordenade e domande une regolamentazion.
Ultin pas: clientelis e mafiis. E je vere che a son, ma compagn e o disarès di mancul che in cualsisei cjamp di finanziament public (agriculture, industrie, edilizie e v.i.): se si è cuintri des mafiis e des clientelis si aial di eliminâ i lavôrs publics e lassâ che lis stradis a ledin a remengon?
No! Si à di controlâ che i finanziaments a sedin onescj e pretindi un risultât dai bêçs publics: dal 1996 tancj a à n tacât i finanziaments sul furlan, nissun politic antifurlan no si è preocupât di controlâ ce che si faseve pardabon cun chei bêçs (di fat no lu sa e no i interesse).
Cun di plui e je une biele falope che e mostre ignorance legjislative: par vê finanziaments publics cu lis leçs sul furlan (di precîs LR 15/96, ma soredut la 482/99) une associazion e à di dimostrâ di jessi ative di almancul 3 agns: di associazions o societâts che a âvivinâ sul furlan e je dome une nassude dopo che a tachin a zirâ i finanziaments publics, la SERLING soc. coop. (o soi il president) che in realtât e vîf sul so lavôr e e ven paiade par ce che e prodûs (traduzions, cors e v.i.) e cence nissun finanziament (e se cualchidun al declare che la SERLING e vîf su mafiis o che e robe bêçs publics al pues za cirîsi un avocat).
Introduzion e argoment 1. e argoment 2.


text:
Rosarie la Todescje
di Elio Craighero
IN ITALIANO
Cussì a clamàvin Rosalie Vikler, nassude in Carinzie das bandes
di Spittal viers il 1870 e dulà cha veve vivût fin tal 1915. Lavìe a veve
conossût Gjoachin, fî di Tite di Minicuét e di Anute la Dolce, secont di 15 fîs,
nassût a Sciaj tal 1872.
Gjoachin, incjamò frutat, come cha sci usave in chei timps,
al veve tolet su pa schene la crascine dai guzzadôrs e lât a cirî furtune vie pa
lAustrie, chê furtune cha nol à mai cjatade in vite sô, parceche sa
lu vedeve di lontan, a gambiave strade. Cussì, lant a oselâ lavôr, domandant di durmî
pai stâlis e tanc viaz cirint encje une bocjade, al sci é imbatût cun Rosarie
che, al mi diseve iei, in chê volte al ere "un biel pùa" e a no à stât tant
a pensâ sôre e à metût su famee cun lui.
Dal lôr maridaz son nassudes 5 proles. Ma se la furtune a
gambiave strade quanche avedeve Gjoachin, encje a Rosarie no sci é mai fate jodi. Une
vite grame la sô! Fin quanche lé vivût il pâri, un poc a j dave par judâle a
tirâ indevant, ma, soterât il pâri, al é stât soterât encje laiût, cussì che
iei e i fruz, àn comenzât a fâ conoscince cu la miserie todescje. Gjoachin nol ere un
mâl om; plen di salût e di voe di fâ dal ben, al sci dave da fâ ogni dì a pocâ
indevant la sô crascine sot la ploe e sot il sorêli, ma i saveis ducche a fâ
tante fadie sci fâs seit e la bocje a dopre il sò, no sci pò patafâle simpri, bisugne
dâi chel cha j covente sa sci vûl tegni dûr. No zovave che la Dolce a j
veve insegnât di tignile almancul ogni tant sierade,"parceche, a diseve, a é
pizzule, ma a mangje un paîs!".
Ma la Dolce a stave sentade in ta lombrene in ta cort dal
Cristil, no a pocâ la crascine e fâ girâ la muele de guce!
Ma alzant masse il comedon, a Gjoachin no restavin palanches da
puartâ a cjase dulà che la miserie a faseve da parone e duc j saveis cha é
la mâri da discordie e in famee adan provades di "milesignati".
Par finî di comedâ dut, a é scopiade la guere dal 15. I
todescs àn cjapade Rosarie e i fruz e ju àn mandâz a Trep, paîs di origjne di
Gjoachin, e lui al é stât internât tun campo di concentrament da dulà che lu àn
molât nome a guere finide.
Cussì il meis di giugn dal 15 a é rivade achì chê biade
int, cence savei dulà rifugjâsci, dome cun chel che puartave in duéss e cul cîl par
tet. Nol ere fazil cjatâ alogjos in chei timps e il cumun nol à pudût fâ di miei che
logâju in chê cjasute mieze dirocade a ridues dal stâli di Sbevorcjes, fûr dal paîs.
Aì àn vivût dut il timp di vuere e alcdopo. Fasevin dûl a duc, ma cui podévie
judâiu in chês anades? Nome sciore Luzie dal mestri, che in cjase sô il lavôr nol
mancjave, e à ufiert a Rosarie di vignî a vôre e se ancje siore Luzie a veve un caratar
dûr e une mûse da fâ poure, a cjatave ogni dì alc di meti tal grim a Rosarie, parceche
a vés puartât ai fruz.
Iò j ài incjamò in tai vôi chêlungje femine scarmide, palide,
simpri vistude di neri, che mai no lài viodude a ridi, che mai no à imparât a
cjacarâ come nou, ma simpri messedât talian, furlan e todesc. Toleve dut ce che a j
davin, ma no domandave mai nuje. In cjase dal mestri, oltre ai lavôrs dogni dì, a
j tocjave di fâ encje la làve grande in ta liscivère da cort. A faseve dûl viodile
plete su chel podenon eno sai cemût cha faseve a remenâ chei linzulons dûrs di
tele di cjase., che scugnive sfregolâiu toc par toc cun savon misurât e cence spàzule.
I viout incjamò chês mans di vieile cu la varete cunsumade
tanche i siei deiz. Chel da làve al ere un lavôr di fadie, lu cunsiderave encje la
parone tancha j puartave jù un tic di marinde prime e dopo miesdì: un pagnut cul
companadi e un cuartìn di vin, "parceche, a diseve, nissun lavôr al sfibre tant
come chel di stâ dut il dì cu las mans ta laghe". Quanche veve un moment di
timp vignive encje la sierve a dâi une man. Cul lâ das ores la blancjarie a
scingrumave spietant il moment di jessi poiade tal podin grant e di cjapâ il
batisim de aghe di bol. Quanche a ere dute pronte, ben fissade, poiave parsôre il
coladôr, pò la cinîse che veve di jessi simpri di buines legnes di fuee. Parsôre de
cinîse, se ere, qualchi fuee di orâr, parceche vés cjapât plui bon odôr, pò jù
laghe bolint. Al ere un sostentâsci dal odôr di nasebon chal ere dapardut!
Finide lopare, Rosarie sci suiave las mans tal grimâl, sgarfave fûr da sachete une
cjartute cun tun tic di tabac e a diseve a cheâte:" mal à dât vuei binore
scioreMinute, a mi à det chal pare vie las malincunies, cha toli encje iei
une prêse, signurine, al é bon, sante justine, al fâs ben, al svuaie la memorie!".
Ma la signurine no voleve. La sere, sal vignive ta lostarie qualchi pué, ce
varessiel det se nulive di tabac? Tal doman Rosarie a tirave fûr dal podin la roube, la
strizzave pulît, la meteve in ta cosce, pò a doveve lâ sul lavadôr di Genodes a
rosentâle; la parone no voleve cha fòs lade sul lavadôr di Trep: la roe a passave
pal paîs e no sci fidave che laghe fos nete. Metude a suiâ su las cuardes che
sciore Luzie veve tindût tal ort, a Rosarie lusivin i vôi di sodisfazion: "Che
viodi mò, sciore parone, blancje come dint di cjan!". E la roube a ere veramenti
nete.
A cumò mò, la Divine Provedenze e à proviodût. Fra tantes
invenzions a é encje chê da lavatrice, che Diu rindi il merit a che chal à metude
adum! Cumò a runtine par ogni cjase! Iò i pensi:" Se Rosarie a fos incjamò vive no
sai se sci lasarés convinci dal Omo, dal Ava, dal bianco che più bianco non si può! Val
a dî che doprares incjamò las mans e la cinîse.
Ma nol ere nome il lavôr e la miserie il martueri di Rosarie, ma
chel di viodi distrugi la famee cun chel brut mâl de tisi e par chê, a chei timps,nol
ere incjamò cjatât rimiedi. La Edvige a é muarte a Spittal in Austrie, prime che fossin
vignûz in Italie; la Gjovane a veve maridât un di Ciurciuvint e no ài mai savût ne rem
de sem di iei; Sualt di disenûf agn, malât tal 1917, tal an de invasion nol ere pussibil
nissun ricovero in ospedâl par un italian, a fuarce di bati, Vigj dal Faress e Silvio di
Cortoleces àn otegnût di podeilu ricoverâ tal ospedâl militâr di Bologne, dulà
chal é muart lan dopo; la Line, nassude tal 1907, a é muarte tal ospedâl di
Tumiez tal 1931; la Ane, dal 11, e à tignût dûr fin tal 1982 quanche a é muarte
improvisamenti sul treno che la puartave a Lourdes. Gjoachin chal lave fasint simpri
qualche sabecul vie pai siei gàis in Tirûl, il 14 di avost 1939, mentri chal stave
pocant la sô crasine sul stradon di Pieve di Cadore e dopo vei distudade pulît la seit
in chê dì, al é stât cjapât sot da un camion che lu à copât dal moment parant in
patràs lui e la crascine. Rosarie, intorn ai 70 agns, a é lade encje iei cun Diu, par
scuedi al Signôr un tic di chel ben cha nol veve mai vulût dâj a cajù.
tratto dal Bollettino Parrocchiale "La nôste valade"


text:
9/10/2007
Assise des rapresentancis furlanis
Fin cumò a difese de lenghe furlane si son jevadis dome vôs singulis, plui o mancul autorevulis. Cumò il front furlanist si mobilite e al da apontament a ducj chei che a crodin tal valôr de indentitât di un popul, ancje piçul, te Gnove Europe che e cres di an in an, si da apontament pai 11 di Setembar aes 17.30 te Aula magna de Universitât dal Friûl in plaçâl Kolbe.
Promotôrs dal incuintri a son il stes ateneu, il comitât 482, il comitât pe autonomie e pal rilanç dal Friûl, i media de diocesi di Udin Vite Catoliche e Radio Spazio 103 e la emitent radiofoniche Onde Furlane. Argoment, la poie dai previodiments che il Consei regjonâl al esaminarà in autun par fissâ lis normis di tutele e valorizazion des lenghis minoritariis presintis in Regjon.
Promotôrs dal incuintri a son il stes ateneu, il comitât 482, il comitât pe autonomie e pal rilanç dal Friûl, i media de diocesi di Udin Vite Catoliche e Radio Spazio 103 e la emitent radiofoniche Onde Furlane. Argoment, la poie dai previodiments che il Consei regjonâl al esaminarà in autun par fissâ lis normis di tutele e valorizazion des lenghis minoritariis presintis in Regjon.
Pubblicato da Sporteliscj di Furlan a 12:29 Nessun commento:
Iscriviti a: Post (Atom)


text:
»»» ILfurlanist cinematografic
Farcadice a Felet
Dopli apontament cui documentaris su la emigrazion
Te zornade che e ricuarde lis vitimis de tragjedie te mine di Marcinelle, (ai 8 di Avost dal 1956) dopli apontament cul cine documentaristic dedicât ae emigrazion furlane.
Miercus ai 8 di Avost dal 2007 aes 21.00 li dal Parc di Vile dai Tinins (o in auditorium, se al plûf) a saran proietâts 2 documentaris su la emigrazion furlane realizâts di Carlo Della Vedova e Luca Peresson (te foto), vincidôrs dal premi Appi 2006:
Farcadice: Diari di viaç – Charleroi (Belgjiche) e Umkomaas (Sudafriche)
Charleroi e je une citadine belgjiche, Umkomaas e je une citadine sudafricane: tant lontanis tra di lôr ma che dutis dôs a forin mete di une vore di furlans, costrets a emigrâ par cjatâ lavôr. E tancj emigrants a son restâts là vie creantsi une lôr vite lontan dal Friûl, ma mantignint un leam cu la tiere dai paris. A saran presints i regjiscj par comentâ i documentaris insiemit al public.
In câs di ploie, la proiezion e sarà fate in auditorium a Felet


text:
»»» ILfurlanist in Glesie
Glesie Furlane e la messe pai SS Ermacure e Fortunât
Ricuardant pre Toni e spietant il Messâl par furlan
Glesie Furlane, la associazion di predis e laics che di agns si impegne par puartâ ancje te glesie la lenghe furlane, e ricuarde i Sants Ermacure e Fortunât, patrons dal Friûl.
Lu fasarà domenie ai 15 di Lui te Basiliche Mari di Aquilee aes 7 sore sere. La funzion e sarà celebrade di bonsignôr Adelchi Cabass vicjari gjenerâl de Diocesi di Gurize.
E sarà la ocasion no dome par memoreâ i doi martars aquileiês, ma ancje par fâ il pont de situazion de glesie furlane in gjenerâl e ricuardâ pre Antoni Beline, mancjât ai 23 di Avrîl dal 2007.
“Si cjatarìn chest an cence pre Antoni, savint però che il so spirt nus cjale” a declarin chei di Glesie Furlane “Nus à lassâts prin di viodi autorizât il Messâl Roman par furlan e nô o vin la ereditât e il dovê di bati su cheste strade: ai fedêi o darìn fûr il so testement spirtuâl”.
Di fat pre Antoni Beline e Glesie Furlane al è di doi agns che a spietin la autorizazion par podê doprâ il Messâl Roman voltât par furlan daûr de Editio typica III. La traduzion però inmò no je stade autorizade di bande de Conference episcopâl taliane “Parcè che i Vescui nus àn dit che prime al à di jessi finît di voltâ chel dal latin al talian: une motivazion banâl e dispotiche!” e denuncie Glesie Furlane “E pensâ che ducj i problemis a podaressin jessi risolts ancje dai nestris Vescui dal Friûl Brollo, D’Antoni e Poletto che a àn dute la autoritât par permeti aes lôr Diocesis di podê doprâ il test furlan: invezit nuie! A spietin Rome e dut ce che al è stât fat al è stât regalâi une copie al Pape, ma cheste no je une cuestion che e rivuarde il Pape: dome la Cei o i nestris Vescui furlans a puedin dâ la autorizazion. Cheste situazion e je vergognose e injustificade: si viete al popul furlan di vê la peraule dal Signôr te nestre Marilenghe!”.
Ma intant che i Vescui de Regjon a rivaran a mans scjassant, cence vê mantignût l’impegn, i predis di Glesie Furlane a puartaran chel distès il Messâl Roman par furlan a Aquilee, par condividi in comunion cu la int furlane i tescj che pre Toni al veve tant lavorât par puartâju dal latin al furlan.
Cheste situazion inacetabile e ven amplificade inmò di plui de notizie resinte che Pape Benedet XVI al à dât la autorizazion a recuperâ il rît tridentin di Pio V (secul XVI), tornant cussì al ûs dal latin tes funzions. Une contradizion temporâl e teologjiche che e conferme che e je vite dure pe lenghe furlane: intant che il latin al cjape la strade principâl, puartant l’orloi indaûr di cuatri secui prime dal Concili Vatican II che al veve puartât la funzion intune dimension di condivision comunitarie cul popul, al popul stes i ven dineât il dirit di podê preâ il Signôr te sô Marilenghe “Cuasi che la religjon no fos part de vite cuotidiane, ma un moment par gjavassi de realtât di ogni dì e doprâ une lenghe foreste tant che il latin e no il furlan” a sierin chei di Glesie Furlane “pre Antoni tal so testement nus à lassât cheste racomandazion che o intindìn rispietâ fin sul ultin: Vivêt di furlans, vivêt pal vuestri ben, vivêt pal ben de glesie, vivêt pal ben dal nestri Friûl”.


text:
Dôs cjargneles a Udin
di Elio Craighero
IN ITALIANO
Dôs comaris das monz di Vinai, vevin fat vout di lâ a perdon a
Madone di Gracie a Udin. Al à vulût timp e timp par sparagnâ chei quatri senteisims dal
viaz e par fâ qualchi spesute che laiù, a disevin, la roube sci la cjate a miez preisi e
cussì a varessin sfrancjât il viaz.
Quanche àn crodût che las palanches fosin bastades sci son
metudes dacordo su la zornade e àn encje decidût che in chê dì no vevin di dî
une peraule par furlan, ma vevin di cjacarâ par talian. No coventave che duc vessin
savût dontri che vignivin. Rivades a Udin a fuarce di domandâ e cori su e jù e àn
cjatât finalmenti la gleisie da Madone di Gracie: a son entrades devotes, àn scoltât la
messe preant di cûr come che ur veve insegnât lôr mâri, àn impiât une cjandele, une
palanche in ta cassele, pò sci son fermades su latrio a cjalâ dute chê
moltitudine di cuadruz-ex voto e no finivin mai di scuadrâ chel demoni che di lui la
nône veve tant contât.
Finalmenti a son jessudes e àn cjapât la scjalinade dal santuari
dulà cha vendevin alc di dut. Un vecjut al stave metint a puest il so bancut di
golosez e di pomes. Une disé a di chê âte:"O cjale aì,Marie, ce biei bagjgjs!
Podaressin toli un pous par puartâ a chê prôle, ma cemût sci clamino par
talian?"." Ma scolte,mò, barbe Gjgj lu clamin zio Luigi e cussì encje chei sci
dovaressin clamâ cussì!". Lades duncje in ta tindêle e àn domandât al
vecjo:"Per favore, me dalo due lire di zio Luigi?". Chel, dopo veiles scuadrades
fûr da insom fint dapît, al à capît subit cun cui chal veve da fâ e prin al à
tirât i bêz e pò al à emplât un scarnoz di bagjgjs e al é corût a servî âte int.
Rivades jù tal zardin grant, sci son comedades su une bancje di
piêre, àn tirât fûr da sporte lazàcule e àn tacât a roseâ chê bocjade cha
vevin puartât cun lôr. Dopo un pouc a é passade une sciorute e lôr àn domandât ce
strade che vevin di cjapâ par rivâ in centro. Chê ur à insegnât par pont e par segno,
ma par cjapâ puarte Manin, cumò busugnave traviersâ la strade e aì al ere dut un
viavai di cjars e caretes che no rivavin adore di sbrissâ enfre. Al ere passât un pouc
di timp che spietavin, finalmenti al é rivât un pâr di cjars tirâz dai bûs, bisugnave
aprofitâ. Une a pocà cheâte cul comedon e j disé:"Su, su presto
Maria,grembiuliamo la via!". A veve tradot par talian il non de travierse che
puartavin il dì di vôre.
Finalmenti a son rivades in vie Manin a lassâ i vôi su las
vetrines. An fat qualchi compare, un tic di spinadin, qualchi metro di cutuline e quanche
son rivades in place Vitorio, al é rivât dal cîl encje un biel spissul, di chei che
capitin spes il meis davost. An fat in timp a rifugjâsci sot i puartis e une a
disé: "Ma guarda come piopera!"
e cheâte:"Lascia che slaccheri, aspettiamo il
trampolo". Quanche Dio al à vulût, sdrondenant al é rivât il tram e prime an
lassât dismontâ chei denti e montâ su chei fûr, po an comenzât a fâsci i complimenz
fra di lôr
"La salga su ella", "No mò, la vacca su ella"
e a no montave ne une ne lâte. Il fatorin, stuf e strac, a ur disé:
"Ma vacche tutte due, salite che il tram deve partire".
Quanche son rivades a cjase, i fruz a erin zà te cove, ma lôr a
erin contentes,encje se straches e bagnades, di vei fat chel viaz, che sal ere il
prin, al sarés stât encje lultim e soredut di vei almancul par une dì podût
cjacarâ par talian.
tratto dal Bollettino Parrocchiale "La nôste valade"


text:
O stoi cjacarant soredut di cover.
Comencin cui dî dôs peraulis dôs dai Disfashion, ch'a son dai zovenots ch'a sunin soredut i tocs dai prins Skunk Anansie, ma nome chei. Ju ai viodûts a Rivignan, ormai pensi scuasit un mesut fa. Il puest, il fairyland, al je une vore pôc partat pai concierts (a mancul che no sedis dotâs di vista a raggi infrarossi), ma bisugne dai at che an stâ organizant un grum, tai ultins timps. La prestazion dai mei amîs di myspace, par altri, a jere vixiade di che de sere prin, a la cjase mate. A ogni mût no mi son displasûts, cuant che sunavin l'ogjet primari de lôr band, ven a stai i tocons di Skin e company contignûts jenfri Paranoid and Sunburnt e ancje tal disc subit daûr.
Disin pur che cuant che une cover band a cjante come un omagjo, cence lâ a cirî in dut e par dut l'efiet fotocopie, no podin displasè, soredut tignût cont che tocs come chei jenfri Paranoid and Sunburnt, par me, a restin un scjalin sore di chei altris. Ad ogni mût sa us capite di sintîju sunâ di cualchi bande, vait. Podês brincaiu sul lôr space, sa us interese
Altris dôs peraulis, ma chi sari propit veloç, a son di scugnî spindi sui Toys. I Toys a son une cover band dai Queen, ju ai viodût a le fieste da le bire al Fiera, ma ju soi gjoldûts un grum, ancje se jo no soi un sfolmenât pa le band di Freddy.
La cuestion a è che che chi a son brâfs. E nol è dome le vôs che samee a Mercury ch'a ju fâs plasè. A je dute une cuestion di mestêr. An un baterist brâf di fa pore, tant par comenzâ, e ducj chei altris no son di mancul. Le vôs a je al altece di Mercury, e o ai za dite dut. Cun di plui a son un di chei grops che an rispiet pa lis cjançons che interpretin. Issio, vait a viodiu sa us capite di sintî ch'a sunin chi ator. A meritin, ancje sa no vessin di plaseus i Queen.
Par ultins dôs peraulis sui Playa Desnuda. A je da l'istât passade ch'a soi curiôs di sintiju. Parcé? parcè che cu le ghitare in man a je Jvan Moda. no savês cui ch'al è? Mal. Par me al je un grant, di cunat che un pôcs di agns fâ lu ai sintût sunâ a musiche furlane fuarte cun "Mueç" ch'a a dut vuê al è un dai miôr tocs rock-blues par furlan ch'a sedin mai stâts scrits. I doi discs dai Pantan, cun di plui, a son doi siors lavôrs. E pur... E pur i playa desnuda no ai rivât adore a sopuartaiu. Ai scugnût lâ vie.
Diseimi stupit, ma jo propit no jal ai fate. Intindinsi, a fasin ben, ce ch'a fasin, ma ce ca fasin, a nol fâs par me!
Se seis di chei che crodin che "Messico e Nuvole" al à scrite Giuliano Palma e us plâs che gjenar di musiche lì, alore vait a viodiu, ma se Giuliano, par vuatris, al esist dome in virtût dai Casino Royale, ben, alore lassait stâ, parcè che cuant che a sunaran Black Hole Sun dai Soundgarden in version "Bluebeaters" a podares vignius un colp e di scugnî cori cjase a scoltâ un vecjio disc di Cornell e colegas! Cuestion di gusts, insome.
Mandi a ducj e bon fin setemane!


text:
Servizis: traduzion automatiche
Dal 2003 la Serling e lavore al progjet di traduzion automatiche Jude. Dopo che i programs Jude 1 e Jude 2 a son stāts doprāts dome pe ativitāt de Serling, il program Jude 3, presentāt al public ae fin dal 2009, al č a disposizion di ducj te version in linie.
Fās une prove cence spese (fin a 500 peraulis) e se tu sźs sodisfat vierē un cont a paiament ( 0,017 par peraule + IVZ/IVA).
Se tu ās za un cont regjistrāt, alore jentre ca.
Par vź ancjemņ informazions su Jude, lei chi
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
Publicitât
La publicitât e je une ativitât imprenditoriâl che e vûl fâ cognossi une etichete, une marcje, une aziende, par incressi il cunsum e il doprâ un ben o un servizi. E je une comunicazion a paiament dulà cui che al paie al è ben cognossût e il messaç al è ben controlât. La publicitât e je une tecniche dal marketing cul obietîf fondamentâl di incressi la imagjin di une marcje, fâ visâ, informâ e cunvinci plui int par fâ vendi di plui. La publicitât al dì di vuê dopre ce tantis dissiplinis tant che la psicologjie, la sociologjie, la statistiche, la comunicazion sociâl, la economie, la antropologjie. Ma ancje la publicitât e je chê ativitât che vûl fâ comprâ alc di cui tu no tu sâs ancjemò di vê bisugne cun bêçs che ancjemò no tu âs.
Biel che la publicitât e je aromai viodude tant che necessarie par la incressite economiche, no je cence un cualchi cost sociâl: bruturis di cartei su lis stradis, gjornâi che a an pagjinis cuasit plui di publicitât che no di notiziis, cjarte strassade, formis di invadence in internet (spam). La publicitât e je deventade part de nestre vite di ogni dì, e je presinte e jemple ducj i spaziis publics, ogni etât, dai fruts dal asîl ai vecjos. Formis di protezion dai plui piçui a son in tantis manieris svuincadis. E je opinion comun aromai che cualchi publicitât e sedi tossiche come e plui dai prodots. Responsabilitât social de publicitât e je ancje di no volê dâ confin al svilup, dant la idee che il consum al sedi cence suaze, cence tiermins, cence fin.
Storie[cambie | modifiche il codiç]
La forme di publicitât plui cognossude fin dai timps antîcs e jere il "passe peraule", ancje se messaçs pal cumierç e pes elezions a son stâts cjatâts ancje sui mûrs da lis ruvinis di Pompei. Cun il disvilup des tecnichis de la stampe, za intal XVII secul i prins avîs publicitariis a scomençarin a viodisi sui gjornâi inglês. La publicitât, al inizi clamade reclame, je lade a incressisi cu la espansion de economie. La prime agjenzie publicitarie cirive nome i spaziis dulà meti in mostre i prodots, cu l'inizi dal XX secul scomençarin a viodi ancje dai contignûts e fin vie a dut il svilup dal prodot. La publicitât e je rivade in television intal 1957, sierade intune scjate cu la intenzion che no vedi di fâ dams ma al stes timp e fo il sô sucès: une ocasion di sperimentâ il lengaç, personaçs e purpûr un fenomen di costum, come tal câs talian pe trasmission "Carosello".
Pe publicitât in lenghe furlane bisugne lâ a la storie di Radio Onde Furlane, intai agns '80 dal secul pene stât, che à fat de publicitât in furlan une des sôs bandieris. Di poc a si viôt inte stampe periodiche (Il Diari, La Vite Catoliche) cualchi avîs publicitari in lenghe e alc al tache ancje sui cartelons stradai (in particolâr une marcje di bire), dut câs pocje robe rispiet a la utenze potenziâl di furlans.
Imprescj de publicitât[cambie | modifiche il codiç]
Lis aziendis a fasin publicitât midiant grancj imprescj di comunicazion: (radio, television, gjornâi, internet, e v. i.). La publicitât e cîr un sô public midiant i media de la comunicazion in cambi di bêçs (comprant dai spaziis o dai timps in une cierte maniere condizione i media) fasint dai contrats che permetin spes ai media di vivi. La propagande par pandi ideis politichis o religjosis e je une particolâr ativitât publicitarie. A son plui manieris di cjalâ a la publicitât, lis plui comunis a son: daûr dal ogjet preseât, daûr dal gjenar di imprest doprât, daûr dal obietîf marcât, daûr dal interès public o di publiche utilitât (campagnis cun obietîfs sociâls). In internet o cun lis tecnologjiis digjitâls o vin la publicitât no cirude o spam, cuant che e rive une grande cuantitât di letaris vie pueste eletroniche che nissun al à domandât. Gnovis manieris a son cui telefonins la messagjierie instantanee, che fâs rivâ al stes timp a tancj di lôr il stes messagjin. Internet e i telefonins a rivin a jentrâ pardabon di plui intal privât e a an cjatât un spazi publicitari no tradizionâl par svilupâ un prodot.


text:
Vichipedie:Convenzions pai toponims
In cheste pagjine o cjatês lis convenzions di doprâ par nons di lûc, flums, monts e vie indevant. Lis discussions si podin fâ inte pagjine apueste; i criteris pe decision a son la presince di traduzions uficiâls e ancje ce che la int dopre di plui.
Tabele dai contignûts
- 1 Friûl
- 2 Italie
- 3 Austrie
- 4 Slovenie, Cravuazie
- 5 Europe
- 6 Rest dal mont
Friûl
Comuns
Cjale Vichipedie:Progjet comuns
Frazions
Par lis frazions, in câs di omonimie, si dopre come element di disambiguazion il non dal comun di partignince, ad esempli:
- Sant Pieri (Codroip) - Sant Pieri, frazion dal comun di Codroip
- Sant Pieri (Ruvigne) - Sant Pieri, frazion dal comun di Ruvigne
Monts
Adimplen, par lis monts si dopre dome il non propri, ad esempli:
Tal non complet si dopre une vôs di reindreçament, ad esempli Mont Colians al contignarà:
#REDIRECT [[Colians]]
Si dopre il non complet cuant che:
- 1. La peraule "Mont" e fâs part dal non, ad esempli:
-
- Mont Blancje - pagjine relative ae Mont Blancje
-
- 2. Se il non al scomence cun "Jôf ..." o "Çuc ..."
Lâcs
Pai lâcs si dopre il non complet:
Mârs
Pai mârs e pes marinis, come pai lâcs, si dopre il non complet:
Flums
Si dopre:
1. Se no je ambiguitât, si dopre dome il non propri:
-
- Tai câs di variants locâls al è pussibil doprâ une vôs di reindreçament
2. Intai altris câs, doprâ — daûr de nomencladure ufiziâl — "flum", "turint" o "riu" come element di disambiguazion:
-
- Stele (flum) - pagjine relative al Flum Stele
- Stele - obiet astronomic
-
- Resie (turint) - pagjine relative al Turint Resie
- Resie - comun dal Friûl Nord-Orientâl
-
- Setemane (riu) - pagjine relative al Riu Setemane
- Setemane - periodi di timp
Italie
Citâts
Regjons
Lâcs e Flums
Monts
Austrie
Citâts
Länder
Slovenie, Cravuazie
Europe
Citâts
Regjons
Cjantons svuizars
Cjale Model:Cjantons svuizars


text:
(L)INT FURLANE. Su la linee dal fûc
O ai acetât cun braùre e rispiet la candidature a sindic di Udin intes filis dal “Pat pe autonomie”. E je la conclusion, o disarès logjiche, di un percors coletîf tacât trê agns indaûr cui “Laboratoris” che a àn dât gnove linfe e gnûfs protagoniscj ae bataie autonomiste cun in prime file zovins sindics, espression di un rapuart intens e diret cu la proprie int.
La interpretazion de realtât regjonâl midiant de lint identitarie e je stade la clâf par une riprese de stagjon autonomiste e furlane. Lôr a àn dât flât e cuarp al progjet politic dal “Pat”, a àn fat pussibile la unitât eletorâl, e no dome, di chei grups e partîts, “Manoâi di Jalmic” e “Patrie Furlane”, pardabon presints e ancorâts al teritori.
Un percors che la “Clape culturâl Patrie dal Friûl”, che mi onori di jessi president, e à condividût tant che element di fonde dai laboratoris e che dopo e à seguît cun atenzion intal so evolvisi.
La sielte duncje de mê candidature e je clare e trasparente dal moment che a ognidun di nô, che o poìn convints la bataie par un Friûl libar e autonom, al ven domandât di “esponisi” in maniere publiche intes listis eletorâls e, ancjetant in maniere publiche, di afermâ i nestris ideâi.
Al esist però un altri probleme e al rivuarde cheste mê rubriche su la “Patrie”, che us acompagne di tancj agns.
Se di fat in sens storic ae Clape i apartegnin lis decisions politichis, chês dal gjornâl, dai siei contignûts, dai siei articui si colochin intune sfere mai abandonade: chê di indreçâsi a ducj i furlans, al popul furlan intal so insiemi intune operazion di emancipazion coletive che e va di là des sielte ideologjichis o di formazion e di vôt.
Convint di cheste distinzion di rûi che no je dome gjornalistiche ma che e smire a passâ divisions e contradizions presintis ancjemò inte nestre int, o stimi just no jessi un fatôr discriminant e sospindi duncje cheste rubriche amade.
Par chescj mês fasêtint di mancul, savint che dut câs lis fuarcis a son impegnadis su di un altri front.
O sin su la linie dal fûc: al è impuartant savêlu e viodi clâr che no son gjenerâi e colonei daûr che nus sburtin fûr de trincee.
E je une nestre sielte, o volarès clamâle dovê, lâ al assalt par difindi il Friûl.
Dree Valcic


text:
Il 96,4% dai abitants in regjon nol à rispuindût
VINARS 14/11/2014
Maria Giovanna Elmi e invide il Pape a vignî te Mont dal Lussari e i à consegnât un scjatulon cun miârs di firmis: “Bergoglio, lu prei di vignî, o ai pierdût 4 mês a firmâlis une par une”.
SABIDE 15/11/2014
Tal Expo di Milan no si podaran fâ degustazions. Par soperî a cheste mancjance, la regjon Fvg e proponarà lis brochure cul spazi di gratâ e di tocjâ cun la lenghe.
DOMENIE 16/11/2014
A Tumieç al è partît il progjet Curacittà, il gnûf program che al permet ai citadins di segnalâ al comun lis manutenzions di fâ diretementri cul smartphone. Za rivadis 5 fotos e 3 selfie.
LUNIS 17/11/2014
Cualchidun al jentre inte ztl dal centri Udin fasint fente di lâ in farmacie. Brincâts zovins cun la ricete pes pirulis de pression de none sul cruscot par podê jentrâ in place cul Porsche.
MARTARS 18/11/2014
Daûr des statistichis il 3,6% dai abitants in regjon al è pessimist sul futûr. Il restant 96,4% al à denunziât che i laris i àn robât il cuestionari.
MIERCUS 19/11/2014
Ogni dì une brute notizie sul aeropuart di Roncjis. Îr al ploveve inte sale di spiete, doman al plovarà dentri i aeroplans.
JOIBE 20/11/2014
A Gurize un siôr al à tacât sacumis di citadins inte sede di Equitalia. Denunziât, lis sacumis a son stadis liberadis.
VINARS 21/11/2014
Curiositât pal tour regjonâl dal côr gjaponês di vilotis furlanis. Mancul interès pal tour in Gjapon de selezion di lotadôrs furlans di sumo cjatâts distirâts pai bars e spedîts cuintri il lôr volê.
SABIDE 22/11/2014
Stop ai vigjii in biciclete, a scugnaran fâ il cors di vuide. Se no lu fasin a vignaran multâts di lôr stes.


text:
Stirie
La Stirie o (il) Staiar (slov. Štajerska) e je un dai stâts federâts (tod. Bundesländer) austriacs. E je logade tal Sud dal paîs e e confine a Jevât cun il Burgenland, a Nord cun la Alte Austrie e la Basse Austrie, a Bonât cun la Carintie e il Salisburghês, a Sud cun la Slovenie.
La capitâl e je Graz (slov. Gradec - 267.000 ab. ce.); altris centris impuartants a son Bruck an der Mur, Judenburg, Knittelfeld, Leoben e Voitsberg. Rilevante e je la esistence sul teritori di une minorance lenghistiche slovene, scognossude dal stât austriac insiemit ad altris.
Tabele dai contignûts
Gjeografie[cambie | modifiche il codiç]
Seconde par grandece tra i stâts federâi da la Austrie, la Stirie e si divît in plui regjons.
A Nord e si cjate la Alte Stirie (tod. Obersteiermark), che e va dal confin setentrionâl dal stât federâl a la cjadene montagnose Steirischen Randgebirge, a Sud da la val di confluence tra il flum Mur e il flum Mürz.
La Stirie Orientâl (tod. Oststeiermark) e je logade a Jevât dal flum Mur e sot il Wechsel e lis Alps Fischbacher. La Stirie Meridionâl (tod. Südsteiermark - che no va confondude cu la Stirie Inferiôr, tod. Untersteiermark, che in dì di vuê fâs part da la Slovenie) e consist inte aree ator lis citâts di Leibnitz, Radkersburg e Deutschlandsberg. A Bonât dal flum Mur infin, e je logade la Stirie Ocidentâl (tod. Weststeiermark).
Dispès la Stirie e ven clamade „Grüne Mark“ (voltât: la Marche verde; al riclame il non todesc Steiermark), parcè che cirche il 61% dal so teritori al è cuviert di boscs. La mont plui alte da la Stirie e je la Hoher Dachstein (2995 m).
Storie[cambie | modifiche il codiç]
- 1180 – La Stirie e devente ducât.
- 1186 – Cul Pat di Georgenberg (che al jentre in vigôr tal 1192), i duchis di Austrie (i Babenbergers prime e i Asburcs plui indenant) a deventin ancje duchis da la Stirie.
- 1254 (Pâs di Ofen) o 1261 (Pâs di Viene) – Il re Ottokar II di Ongjarie al divît la regjon dal Traungau da la Stirie e le torne a creâ come “Principât sore il flum Enns” (tod. Fürstenthum ob der Enns), in dì di vuê ta la Alte Austrie. Ancje la contee di Pitten e ven distacade e anetude al ducât d'Austrie (odierne Basse Austrie.
- Cule sudivision ereditarie asburgjiche al devente la part principâl dale Austrie Interne (cun residence a Graz).
- Daspò la Prime vuere mondiâl, la part meridionâl da la Stirie (plui tart clamade Stirie Inferiore) e ven anetude a la Jugoslavie; cumò e fâs part da la Slovenie.
- 1938 – Cu la anession da la Austrie da part da la Gjermanie naziste, la zone di Aussee e ven assegnade a la Alte Austrie (che tal sisteme nazist e corispuindeve al distret dal Oberdonau - voltât Alt Danubi)
- Daspò la fin da la Seconde vuere mondiâl, a tornin a aneti la zone di Aussee a la Stirie.
Minorancis[cambie | modifiche il codiç]
La minorance slovene da la Stirie e je stade scognossude come minorance autoctone tal 2004 (come al proviodeve il Staatsvertrag dal 1955).
Secont il censiment dal 2001 a son 4.250 stirians slovens.
Economie[cambie | modifiche il codiç]
Tal 2004, cuntun valôr di 3,8%, la Stirie e je rivade al plui alt nivel di cressite economiche tra i stâts federâts de Austrie; tal rivâ a chest risultât, significatîf al è stât il contribût dal aglomerât urban di Graz. Impuartant al è ancje il turisim, soredut pa la Alte Stirie e pa la zone termâl ta la Stirie Orientâl. A confront cul prodot interni sporc da la Union Europeane in forme di podê di acuist, la Stirie e rive a un indiç di 102.8 (EU-25:100) (2003) [1].
Organizazion aministrative[cambie | modifiche il codiç]
Dal pont di viste aministratîf e je dividude intune citât statutarie (tod. Statutarstadt) – che e je Graz (Targhe: G) – e 12 distrets (tod. Bezirke). Di seguit la liste dai distrets cu lis rispetivis targhis.
Par motîfs di estension (di bessôl al è plui grant dal Vorarlberg), il distret di Liezen al è dividût ancjemò in Politische Expositur di Gröbming.
Situazion politiche[cambie | modifiche il codiç]
Dal 2005 il governadôr (tod. Landeshauptmann) da la Stirie al è Franz Voves, dal SPÖ (Sozialdemokratische Partei Österreichs, voltât „Partît sociâldemocratic da la Austrie“).
Curiositâts[cambie | modifiche il codiç]
Da la Stirie a vegnin un premi nobel par la leterature – Elfriede Jelinek – e l'ex governadôr da la Californie, plui che altri innomenât come atôr – Arnold Schwarzenegger.
Risultivis[cambie | modifiche il codiç]


text:
- cul modul a pueste presint in cheste sezion ( form online )
- cul modul a pueste che si cjate li dai ponts di vendite dai biliets
- cun telefonade al Numar Vert aziendâl 800.915303
Cuant che nol è pussibil dâ une rispueste daurman ae segnalazion/al reclamo, la SAF si impegne a rispuindi dentri di 20 dîs lavoratîfs de date dal riceviment.
I Clients a son invidâts a dâ lis propriis gjeneralitâts e direzion e a esponi in maniere clare ce che al è sucedût, se al è il câs furnint la comunicazion di ats, documents e indicazions utilis ae ricostruzion dai fats de bande de Aziende. SAF e garantìs la riservatece dai dâts personâi tal rispiet dal D.Lgs. 196/03 in materie di privacy.
form online par la segnalazion/al reclamo


text:
Blanc
Il blanc al è la combinazion di ducj i colôrs dal spetri visibil. Al è un colôr acromatic, come il neri.
Tabele dai contignûts
Lûs blancje[cambie | modifiche il codiç]
Prime de teorie di Newton, si crodeve che il blanc al fos il colôr fondamentâl de lûs, e che i altris colôrs a fossin formâts dome zontant alc al blanc. Newton al dimostrà che il blanc, in realtât, al è formât de combinazion di altris colôrs.
Ordenadôr[cambie | modifiche il codiç]
Lis coordinadis RGB dal blanc a son 255 255 255.
Simbolisim[cambie | modifiche il codiç]
Te culture umane, il blanc al rapresente la pâs in timp di vuere (bandiere blancje), al è l'abit talâr dal Pape e il colôr dal vestît de spose tai matrimonis inte culture ocidentâl e in Gjapon


text:
Distribuzion dal gas, fûr il bant pe concession dal servizi
Al è fûr sul sît dal Comun (www.comune.udine.it) il bant par afidâ in concession il servizi di distribuzion dal gas naturâl che al restarà viert fintremai i 4 di Lui dal 2016 e che al previôt un impuart di cuasi 130 milions di euros. L’afidament al rivuarde la concession dal servizi public di distribuzion di gas naturâl intai comuns di Basilian, Buri, Cjampfuarmit, Codroip, Flaiban, Listize, Manzan, Martignà, Merêt di Tombe, Mortean, Pagnà, Pasian di Prât, Pavie, Pradaman, Premariâs, Puçûi,…
Fatis buinis lis liniis vuide gnovis dal Informagiovani
A son stadis fatis buinis îr de zonte comunâl lis liniis vuide gnovis dal Informagiovani comunâl. Cun di fat al scjadarà il mês di Dicembar di chest an il bant di gare pe ativitât dai prossims 3 agns. Pal 2016-2019 la aministrazion comunâl e met a disposizion 240 mil euros. Intal detai, 66 mil e 700 euros intal 2016, 80 mil euros intal 2017 e intal 2018 e 13 mil e 300 euros intal 2019. Intal Informagiovani gnûf – a…
Il Comun al invie la iniziative “Premio Giovani”
Cun chest an il Comun di Udin al invie la iniziative “Premio Giovani – Giovani di Pre.Gio.” par dâi un ricognossiment ai fantats che a àn savût fâsi notâ te scuele, tal volontariât e tal sport. Trê, di fat, lis sezions previodudis. Une e sarà dedicade ai câs di ecelence tes scuelis secondariis di secont grât de citât. A saran i dirigjents scolastics dai diviers istitûts a proponi i nons dai candidâts framieç dai students che, vie pal an scolastic…
Domandis par “Far sport – Oltre la crisi” fin ai 31 di Otubar
Al è ancjemò qualchi dî par presentâ domande par il contribût comunâl “Far sport – Oltre la crisi”. Scjadarà, difat, ai 31 di Otubar il termin par presentâ li domandis par un contribût economic dal 50% e fin a di un massim di 150 euros, par cuvierzi lis spesis che lis fameis a varan par iscrivi i fîs a une dissipline sportive dilunc vie dal an scolastic 2015-2016. Il benefici, che al sarà dât fûr fintremai che no saran finîts…
Contribûts comunâi par sterilizâ i gjats
I gjats a son animâi une vore prolifics e chest al puarte cetancj i citadins a no rivâ o no volê viodi dai gjatuts cuant che a nassin. Par chest a son tancje i gjats che a vegnin bandonâts o piês ancjemò. Par limitâ cheste situazion, il Comun di Udin al va dilunc a sensibilizâ la int sui vantaçs che a divegnin dal sterilizâ i gjats. La Zonte comunâl e à cussì fat bon un bant public par judâ lis…
Publicât il bant par 12 tirocinis paiâts in Comun
Al è stât publicât il bant che al met a disposizion 12 puescj di tirocini paiât, dentri dal Comun, pai students neolaureâts de Universitât dal Friûl. I tirocinis, che a tacaran ai 19 di Otubar 2015 e a laran indenant par 6 mês, fin ai 16 di Avrîl dal 2016, a saran paiâts cuntune indenitât di 600 euros al mês. I zovins a saran impleâts 36 oris a setemane. La aministrazion comunâl e à metût a disposizion un puest al…
Publicâts 2 bants dal progjet Pisus
A son stâts publicâts sul sît internet de aministrazion comunâl 2 bants dal progjet Pisus, il Plan integrât di Svilup Urban Sostignibil. Il prin bant al previôt l’afidament di une incarghe professionâl par strategjiis di marketing urban, promozion e svilup dal centri comerciâl naturâl e progjetazion e svilup di comunicazion. Il secont, invezit, si riferîs al afidament di une incarghe professionâl relative ae progjetazion di sistemis segnaletics e altris furniments de citât. Lis domandis a varan di sei presentadis dentri…
In scjadince il bant par acedi ai fonts Pisus
Al è timp fin ai 30 di Setembar par partecipà al bant par acedi ai fonts Pisus, il Plan Integrât di Svilup Urban Sostignibil, pe ricualificazion dal centri storic. La aministrazion comunâl e met a disposizion dai contribûts par sostignî e miorà la ufierte comerciâl, artesanâl e dai servizis aes personis e aes impresis logadis intal centri. A gjoldi dai finanziaments a podaran sei lis impresis piculis e mezanis che a operin intal setôr dal artesanât e dai vistîts, dal…
Cui 9 di Lui disponibil il bant par acedi ai fonts PISUS
Al sarà publicât doman, joibe ai 9 di Lui, sul sît internet dal Comun il bant par acedi ai fonts PISUS, o sei il Plan Integrât di Svilup Urban Sostenibil pe ricualificazion dal centri storic. Il bant al met a disposizion contribûts par un milion e 400 mil euros par miorâ la cualitât e l’atrat de ufierte comerciâl, artesanâl e dai servizis par personis e impresis inte aree centrâl di Udin. Lis impresis a àn timp fintremai i 30 di…
1 milion 400 mil euros pes impresis dal centri
Il Comun al met a disposizion un finanziament di 1 milion 400 mil euros par favorî la ativitât des impresis piçulis e mezanis dal centri. Si trate di fonts cjapâts dentri dal Pisu, il Plan integratîf di svilup urban sostignibil pe ricualificazion dal centri storic. 1 milion e 200 mil euros di chescj a rivin de Regjon e 200 mil euros de aministrazion comunâl. In curt al sarà publicât il bant dai finanziaments, lis impresis a varan timp fin ae…


text:
Johannes Kepler
Johannes Kepler (Weil der Stadt, Sacri Roman Imperi, 27 di Dicembar dal 1571 - Ratisbone, 15 di Novembar dal 1630), astronom e matematic todesc e une figure clâf de rivoluzion sientifiche. Al è cognossût soredut pe discuvierte des leçs sul moviment dai planets che al presentà inte sôs oparis Astronomia Nova e Harmonices Mundi. Al fo assistent dal astronom Tycho Brahe e matematic ae cort dal imperadôr Rodolf II. Al à dât contribûts impuartants intal cjamp de otiche e al à judât a legjitimâ lis discuviertis astronomichis dal contemporanei Galileo Galilei; pe sô opare Somnium al è considerât un precursôr dal gjenar de sience romanzade (science-fiction).
Lis trê leçs di Kepler[cambie | modifiche il codiç]
Fin ae muart di Tycho Brahe, nol podè acedi a dâts che l'astronom danês al veve metût dongje cu lis sôs osservazions. Ae sô muart, al scomençà a cirî di burî fûr leçs par descrivi il moviment dai planets; Brahe si jere concentrât su la orbite di Mart, une vore ecentriche: il cercli nol si adatave ai dâts, e par chel Kepler al passà a studiâ l'elis e al discuvierzè che la orbite elitiche si adatave in mût perfet a lis osservazions. Di culì e nassè la prime leç di Kepler (1608):
- I planets a àn une orbite elitiche e il Soreli al è un dai doi fûcs
Di culì e studiant ancjemò i dâts, in particolâr la velocitât des orbitis, al rivà ae seconde leç di Kepler (1609):
- I planets no si movin in mût uniformi, ma il rai vetôr che unìs il centri dal planet cul Soreli al cuvierç areis compagnis in timps compagns.
La tierce e ultime leç e trate invezit de traietorie dai planets (1619):
- Il cuadrât dai periodis di rivoluzion dai planets al è proporzionâl al cubi de distance mezane dal Soreli.
Kepler al fo l'ultin astrolic e il prin astronom, parcè che al refudà di basâsi dome su la fede e lis credincis popolârs, ma dome su lis osservazions sperimentâls.
Oparis scritis di Kepler[cambie | modifiche il codiç]
- Mysterium cosmographicum (Il misteri cosmic) (1596)
- Astronomiae Pars Òptica (La part otiche de astronomie) (1604)
- De Stella nova in pede Serpentarii (La gnove stele al pît di Ophiuchus) (1604)
- Astronomia nova (Gnove astronomie) (1609)
- Dioptrice (Dioptrio) (1611)
- Epitome astronomiae Copernicanae (publicât in trê parts 1618-1621)
- Harmonices Mundi (L'armonie dal mont) (1619)
- Tabulae Rudolphinae (1627)
- Somnium (L'insium) (1634)


text:
E cres la colaborazion tra Confcumierç, SSM e Comun
In plui di dâsi dongje par planificâ la soste intant des domeniis di Dicembar, Confcumierç, SSM e Comun a lavorin adun par condividi lis informazions sui cantîrs in citât. Un tant al diven de riunion che si è tignude vuê di matine tra i assessôrs pes ativitâts economichis e pe mobilitât, Alessandro Venanzi e Enrico Pizza, e i dirigjents dal mandament udinês de Confcumierç. Par chel che al rivuarde la soste, i autoparcs in struture de citât a restaran vierts…
Polizie locâl, convenzion tra i Comuns di Udin e Reane
Dopo dal Comun di Cjampfuarmit ancje chel di Reane si zovarà dai servizis ufierts de polizie locâl de capitâl furlane. Cun di fat e je stade firmade dal comandant de polizie udinese, Sergio Bedessi, e dal segretari comunâl di Reane, Marco Coiz, la convenzion che cul prin di Dicembar e permet di meti a disposizion un agjent de polizie locâl di Udin al servizi de aministrazion comunâl vicine. Lis funzions davueltis a saran pal plui chês di polizie stradâl e…
Finîts i lavôrs alì dal parc della Rimembranza
Cul meti jù 28 ponts lûs a Led il Comun al à puartât insom ta chestis zornadis il gnûf sisteme di iluminazion publiche dal parc della Rimembranza di viâl Diaz. L’intervento, afidât a AcegasApsAmga, al à vût une spese tor dai 77 mil euros . In plui dai lavôrs dentri dal parc si son zontâts chei su la jentrade ae aree verde di plaçâl Del Din che a àn permetût di restaurâ il prât origjinari.
Fin ai 3 di Dicembar lis candidaturis a “Giovani di Pre.gio”
Al è timp fin ai 3 di Dicembar par presentâ lis candidaturis al premi “Giovani di Pre.gio”, ricognossiment istituît chest an dal Comun par premiâ i fantats e lis fantatis pai risultâts in ambit scolastic, dal volontariât e dal sport. Tre a son lis categoriis dai ricognossiments. Une sezion e je indreçade ai zovins des scuelis secondariis di secont grât de citât. I dirigjents dai istitûts scolastic a puedin proponi i nons di un o doi arlêfs. Une altre sezion…
Cun lunis riunions dal Consei in streaming
Dopo dai esperiments dai ultins agns e dopo vê fat bon il regolament pes ripresis audiovisivis, al è dut a bon par tacâ cu lis diretis in streaming des riunion dal Consei comunâl. La partence e je stade programade par lunis ai 30 di Novembar, a 5 e mieze dopodimisdì. Il servizi al permetarà di fâ viodi in direte lis riunions de Assemblee e des Comissions comunâls e ancje di creâ un archivi dai lavôrs che si puedin viodi sei…
Presentât il program di “Dicembre a Udine”
A son un centenâr i events in program pes fiestis di Nadâl a Udin. La iniziative nomenade “Dicembre a Udine” e je stade presentade îr, ai 26 di Novembar, de aministrazion comunâl. Un centenâr i apontaments in citât tra concierts, spetacui di teatri e di danze, iniziativis pai fruts, mostris, conferencis, presentazions e fiestis intai cuartîrs. A tacâ dal marcjât di Nadâl de Confartesanât in place Sant Jacum dai 4 ai 24 di Dicembar. Duncje, no dome fieste intal centri…
In spedizion i boletins par paiâ la Tasi
Cui 27 di Novembar il Comun al tacarà a mandâ tes cjasis dai citadins i boletins pal paiament dal salt de Tasi che al scjât ai 16 di Dicembar. Il model F24 semplificât za compilât al è compagnât di une note informative e un scheme che al propon ducj i dâts doprâts par calcolâ la impueste. La spedizion a cjase nol è un at dovût, e chel di Udin al è un dai pôcs Comuns de regjon a fâle cun…
Scovacis, il Comun al sosten il panzit ecologjic
Il Comun al judarà cuntun contribût lis fameis che a compraran pai fruts panzits ecologjics lavabii. Inte setemane europeane pe diminuzion des scovacis, che e cole dai 21 ai 29 di Novembar, la Aministrazion e fas partî une iniziative par sbassâ une des sezions di refudums secs plui gruessis e plui dificilis di smaltî. Il panzit nol è dome un element dificil di gjestî intai refudons, ma ancje un grues cost par lis fameis. Doprâ il panzit al puartarès un…
Ai 26 di Novembar la conference “Passi nel mondo”
Cemût vegnie vivude la Zornade internazionâl par la eliminazion de violence su lis feminis intal rest dal mont? A cheste domande rispuindaran doman, ai 26 di Novembar, aes 5 e mieze in sale Ajace (place Libertà), trê continents diferents: Europe, Afriche e Asie par vie da lis testemoneancis di rapresentants di associazions o mediatôrs culturai. Invidadis dentri dal calendari di apontaments di “Passi Avanti”, di fat, a intervignaran la mediatore culturâl Hakiraj Najada e lis feminis de associazion par feminis…
Propueste di leç par promovi il dirit al zûc e al timp libar
E je stade consegnade îr ai conseîrs regjonâi Vincenzo Martines e Silvana Cremaschi la propueste di leç regjonâl su lis Normis par promovi il dirit al zûc, al sport di citadinance e al timp libar. La norme e je stade metude adun de Taule ludiche regjonâl e consegnade îr a palaç D’Aronco dal sindic, Furio Honsell, e di une rapresentance di aministradôrs locâi e di associazions dal teritori. A coordenà il lavôr e je stade la aministrazion comunâl. L’obietîf de…


text:
Mi fevele, il gno Friûl, cun vôs di une mughe, vôs che e nas de cente di cret inlidrisade, dutun di indurance e un nuie di tiere… O scolti lis sôs peraulis e lagrimis a memoreâ di fantats e oms che a polsin là sù in mont, vitimis sacrificadis par dai interes no juscj… o sint jevâsi sù suspîrs e [...]
Categorie: Gjenar poetic
Par furtune ch’a son i mats i gjats e i fruts […] Par furtune Raff BB Lazzara Un, … doi, … Un, doi, trê, cuat… Colp in bati de grancasse, sul segnâl dal diretôr, e la bande, partint di li dal scjifonat, si môf in formazion sù viers de place. Gjambe cjavaline ma sigure, a timp perfet Nil i va [...]
O cjali pardabon scaturît dabas, ce che dal plan no si rive a viodi e che adalt al samee piçul e lontan e nome cul pinsîr scalembri si po rivâ dongje a ce che al è e nol è, a ce che ducj a crodin di viodi. O soi cun te, o sin doi vedrans maridâts, doi morôs vedui, dôs [...]
Cui nol aial mai cjatât un mac di clâfs in disûs dentri di un scansel? Forsit vecjis, rusinidis o fruiadis dal timp, ma che a àn simpri condividût un obietîf comun: chê di mantignînus lis puartis sieradis… vint cure di preservânus de curiositât dai altris, dispuescj simpri a usmâ tai dintors umans. Vecjis clâfs che ancjemò vuê a son gjelosis [...]
Cui pensavial mai di vê a ce fâ cu la poesie a la me etât! Al è stât chel sacravolt di Nelo Malisan ch’a mi à stiçât, fevelantmi di un concors inmaneât dal comun di Basilian, ch’al varès premiadis lis primis trê oparis cualificadis di une jurie a pueste. Ven a stai lis oparis a podevin jessi sedi in prose [...]
Su Contecurte no publichin poesiis, lu saveis, ma o vin simpri une vore, ma une vore di gust cuant che un Contecurtâr al ven preseât e al cjape cualchi biel premi. Al è di pôc che un nestri contercurtâr al à cjapât un biel ricognossiment: la segnalazion intal nomemât concors “Gjso Fior” inmaneât dal comun di Verzegnis. Si che duncje, [...]
Dopo tancj agns passâts cun jê, pierdût come che no jeri mai stât di nuie e di nissune prin, o jeri content di vê almancul un pont fis te mê vite. Par me e jere dolce e fofe tant che un pic di garoful che al cambiave dut ce che mi capitave intune tonalitât pastel. O jerin tant diferents, ma [...]
Un dì o soi rivât intun paisutsuntun puartelut a jere une scrite«Cjase di Maghe Miute,»«Se achi tu jentris, indaûr tal timp tu tornis.»Jo curiôs o soi jentrât,e mi soi cjatât, intune androne scure che di frut mi faseve tante pôre.Cjaminant sui claps dal pedrâtintal curtîl o soi rivâtdenant di chel biel incjant, mi soi fermât,al jere plen di fruts e [...]
Di pitinin, Toni al leve parmìs il nono e a i doi bûs, il vieli si ustinave a savoltâ chel toc di cjamp salvadi passant la ferade, une tiere che parturive dome claps e baraçs. Il von al jere convint che e jere cuistion di timp. – Bisugne dome meti cuince e tante man – i diseve, intant che al [...]
Lets in Ostarie: LA BRISCJE SFLANDOROSE di Laurino Giovanni Nardin CE LIBRI ISAL? Un libri di poesiis che al è jessût tal 2015 par lis edizions Gaspari e al à vût un ricognossiment ancje in tal Premi Gozzano di Torin. Al à dentri 35 poesiis in 70 pagjinis, al coste 10euros e ogni componiment al è voltât ancje par talian, [...]
A son rivadis animis lungjis in paîs, come i muarts ta gnot dai sants. A son vignudis di banda dal simiteri e nô, sigûr plui vîfs di lôr, i suìn la sêt come a lis animis ta gnot dai sants. A fevelin ma no ju capissìn, come i nestris vecjos cuant che a tornin ta gnot dai sants. Musis forestis, [...]


text:
E je in program par miercus ai 22 di Fevrâr dal 2017, li dal Auditorium dal Palaç de Regjon F-VJ in vie Sabbadini a Udin, la presentazion di Docuscuele, il gnûf Centri di documentazion, ricercje e sperimentazion didatiche nassût daûr de volontât dal Assessorât regjonâl ae Istruzion e di une intese tra Agjenzie Regjonâl pe Lenghe Furlane e Societât Filologjiche Furlane.
Il Centri al da continuitât ae formazion culturâl, professionâl e linguistiche dai insegnants di lenghe furlane che achì a podaran vê a disposizion risorsis culturâls e materiâi par integrâ e disvilupâ la lôr preparazion.
Al incuintri, che al scomençarà aes 16.30, a saran presint Loredana Panariti, Assessore ae Istruzion de Regjon Friûl-Vignesie Julie; Pietro Biasiol, Dirigjent titulâr dal Ufici Scolastic; Lorenzo Fabbro, President de ARLeF; Federico Vicario, President de Societât Filologjiche Furlane.
A presentâ i compits e i obietîfs dal Centri al sarà Walter Tomada, President dal Comitât Tecnic di Docuscuele, invezit Rosalba Perini e fasarà la introduzion sui 5 fassicui di “Marilenghe te scuele”, unitâts didatichis par furlan za prontis e che si puedis sperimentâ in ognidune dei 5 classis de scuele primarie. Modei di unitâts didatichis a vignaran presentâts al public dai lôr autôrs: Miriam Pupini pe classe I, Giuliana Tommasini, Luigina e Cristina Santi pe II, Lorella Moretti e Sandro Fabello pe III, Nicola Tosolini pe IV e Monica Medeot pe V.
A ducj i insegnants ur vignarà dade copie dai fassicui di “Marilenghe te scuele” e l’atestât di partecipazion al incuintri (iniziative di formazion increditade daûr des Liniis Vuide MIUR 2016-2019).
Par cuistions organizativis us domandìn di segnâsi dentri di sabide ai 18 di Fevrâr scrivint une mail di conferme a: info@scuelefurlane.it


text:
Joibe - 14:00
“Cence Fastidis – Pirulis di salût” ’tal è un program di informazion e aprofondiment medic, sanitari e sociâl.
Ogni pontade e ospite miedis, specialiscj e esperts intervistâts ’su tematichis diviersis: dal malan “di stagjion”, ae malatie croniche, des azions sanitariis pe prevenzion dai tumôrs, ai contignûts di gnove scuvierte mediche e sientifiche.
L’intent ’tal è chel di di furnî cualchi “pirule” di cognossince mediche che e pues deventâ utile par tutelâ e miorâ la salût, par promovi l’acès a un servizi sanitari par une cure specifiche o particolâr o par stiçâ la atenzion ’su cualchi segnâl o disturp che al pues someâ banâl, ma che invezit al domande un intervent medic.


text:
COGNONS DAL FRIÛL
Midiant de storie dai cognons furlans, si fâs ancje la storie dal nestri Friûl. Chest mês us proponìn 5 cognons che a àn divignince gjermaniche. (Gjavâts fûr di I cognomi del Friuli di Enos Costantini e Giovanni Fantini ed. La Bassa/LithoStampa. O ringraciìn i autôrs pe disponibilitât e pe colaborazion).
BAIS
Dal todesc weiss che al vûl dî “blanc”. Si cjatilu a S. Vît de Tor, Gurize, Flumisel e Gradiscje. 1648, / Febb. Francesco figliolo del q. Vincenzo Bais sa S. Andrato abit. Brazzano, famiglio, tira schiopettata su immagine S. Nome di Gesù sopra casa pievano di Brazzano e con altri 3 tira sassi sulla stessa; 1672 Zuanne Bais sotano di Visco fittuale nobb. Zucco.
BULFON / BULFONE / BULFONI
Al è l’adatament dal non gjermanic Wolfang.
1465 Bulfo tedesco falegname q. Gio. de Rostat abit. in Udine; la forme Bulfon e je carateristiche di Mueç e Trasaghis: 1773 Maddalena di Giacomo Bulfon q. Pietro q. Giacomo Bulfon di Bulfon di Moggio sposa Giovanni di Giovanni Bulfon;
Di Bulfone a ‘nd je tancj a Tavagnà, Felet, Udin e Feagne. Bulfoni si cjatilu soredut a Udin, Gurize, San Zuan, Mortean e Rivignan. 1553, 13 Agosto muore don Bulfone abitante a Udine borgo S. Lucia lasciando 3 figli che vengono accolti in Ospedale a Udine perchè la concubina è partita abbandonandoli.
FLEBUS
Cognon tipic di Torean. Si pense che al puedi derivâ di un antîc toponim Flegebusch, savint che Flege al jere un antîc cognon de Gjermanie e che busch al vûl dî “bosc”. Duncje “Bosc di Flege”. No son rârs i cognons di origjin gjermaniche inte zone di Cividât par vie dei tancj soldâts, comerciants e v.i. che a rivarin te ete patriarcjâl.
1322, 29 Giugno Giovanni detto Flebus f.q. Cello di Prampero; 1489 Giacomo Gomba q. Gio di Virco teneva un maso del nob. Giovanni Flebus.
FLEC
Non di cjasade cuntune buine difusion a Glemone, Doltris e Dieç. Al vûl dî “maglât, tacolât” e duncje al devi jessi stât un sorenon par une persone cun maglis o pivicjis.
1271 Jacobo Fleycherio a Gemona; 1310 Fleca aurifice de Civitate.
LANTIERI
Dal non Lanther, si cjate a Pordenon e Udin.
1594 Sig.ra Lanthera con li figlioli et Schrivani non si sono confessati a Pasqua; 1677 Pietro Someda affitta a Giovanni Lanteriis di Udine una stalla sita nell’androna Brenari.


text:
Radio Onde Furlane. Il cûr al bat a timp di Musiche in marilenghe
Grups e soliscj che a doprin il Furlan cun ducj i lengaçs musicâi: rock, reggae, pop, punk, grunge, hip hop, techno, jazz, classiche e sperimentazions variis. Artiscj che a àn vuadagnât une cierte innomine, dentri e fûr dal Friûl, ma ancje zovins cjantautôrs che a fasin svicinâ il mont di vuê, de tecnologjie, cun chel de art e de musiche.
Al è di chest che us contìn ogni mês. E cumò, rivâts ae fin dal 2016, o metìn in struc dut ce che al è sucedût in chest an.
Par dâ dongje chest an di musiche, miôr di dut al sarès di dâ un cuc a ce che la radio e trasmet. La nestre radio e je chê di ogni furlan: Radio Onde Furlane. Chê che e bat tal cûr dal Friûl, salvadie. Une radio pirate che e trasmet in modulazion di frecuence sui 90 Mhz te plui part dal Friûl, sui 90.2 Mhz in Cjargne e scoltade dai furlans ator pal mont, ancje sul telefonin o tablet, cu la App o dal sît www.ondefurlane.eu.
Radio Onde Furlane di simpri e puarte i scoltadôrs a torzeon tra grups, soliscj, lenghis, musichis, minorancis e nazions cence stât, cun trasmissions che no fasin di mancul di cjalâ in dutis lis direzions.
Dopo la prime edizion dal Radio Gjornâl e la rassegne stampe In dì di vuê al scomence di fat il program Ator Ator. Un apontament zornalîr curât de redazion dulà che, cun ospits in studi o intervistis par telefon, si presentin lis gnovis produzions culturâls furlanis (editorie, musiche, teatri, cine e v.i.) e ancje lis jessudis di un pôcs dai periodics dal Friûl, come La Patrie dal Friûl.
Babêl Europe, invezit al è il program bimensîl dedicât a lenghis, musichis, minorancis e nazions cence stât, dulà che si fevele ancjemò di novitâts discografichis e si scoltin cercis di discs che a rivin de Ocitanie, dal Friûl e de Sardegne.
A proposit di lenghis minoritariis e di musiche in marilenghe, Radio Onde Furlane e je ancje ideadore di Suns Europe, il festival des arts performativis in lenghe minoritarie dal 2009.
A tignî alte la bandiere dal Friûl a Suns Europe o vin vût Doro Gjat, che dopo la jessude dal so disc Vai Fradi al à fat un percors straordenari, puartant la sô musiche e il furlan ator pe Italie. Cul toc Discolce al à di fat vint il vôt de jurie a Suns Ladinia, festival de musiche tes lenghis minoritariis de Europe alpine e mediteranie. Cheste e je stade la semi finâl, davuelte a Moena ai 19 di Novembar, prin di rivâ ae manifestazion che e à rindût il Friûl e Udin, dal 1 ai 3 di Dicembar, ancjemò une volte il cûr de diversitât linguistiche e culturâl dal continent, cu lis sôs sezions dedicadis no dome ae musiche, ma ancje ae produzion audiovisive e ae leterature.
Par cognossi miôr cui che al sta daûr ai tancj progjets in marilenghe, o sin lâts di persone in vie Volturno 29 a Udin tai studis di Radio Onde Furlane. Culì o vin fevelât cun Leo Virgili, diretôr artistic dal festival Suns Europe e artist innomenât par vê sunât cun tancj cjantants, gjornalist in marilenghe e musicist dai Playa Desnuda. Daspò o vin fate visite, in direte radio, ancje a Pauli Cantarut, il president de Cooperative Informazion Furlane, societât editore di Onde Furlane e curadôr e vôs di diviersis trasmissions de radio.
Cantarut al è ancje diretôr artistic de etichete Musiche Furlane Fuarte, nassude tal 1999 de esperience di Radio OF e dal Premi Friûl. Un svant pe musiche furlane e un catalic che al met adun 51 discs dal 1999 a vuê, che nus fâs cognossi artiscj che «a sburtin, a sperimentin, a disfin e a tornin a fâ la musiche e la lenghe furlane. Artiscj che no cjantin pal bêç o par ve nomee, ma parcè che a àn voie di fâ sintî la vôs dai furlans, doprant la lenghe che e ven dal cûr: il Furlan».
La etichete e à produsût musiciscj tant che i Carnicats, Dj Tubet, Madrac, Fabian Riz, DLH Posse, i Parafangos, Pit Ryan & Mad Men Blues. E à publicât la musiche e poesiis dai Trastolons e dai I Luna e Un Quarto. Par no smenteâ Aldo Sbadiglio e la Famiglia Ananas in Vacanza, i LaipLessNess, Dek III Ceesa (ancje autôr de sigle Better Call Abele par une trasmission di ROF). Infin a Setembar si è zontât un toc ae colezion di discs cul 51n album publicât: Lis conseguenis dal Deliri dai Rive no Tocje.
ROF e je la Radio dal Friûl. Che o sedis par strade, a vore o ator pal mont, a ogni ore dal dì, ancje a Nadâl e al Prin dal An, par fâ fieste insiemi, sintonizaitsi su Radio Onde Furlane. Il vuestri cûr al batarà a timp de musiche in marilenghe! ❚
✒ Moira Pezzetta


text:
Antoni Cifra
Antoni Cifra ( atôr dal 1584 - Lorêt , 2 otubar 1629 ) al fô un compositôr talian.
Biografie[cambie | modifiche il codiç]
Daspo la muart di sô pari , scomence a studiâ musiche in te scuele di S.Luîs dai Francês , direte da Zuan Bernardin Nanino. Vèn acetât a scuele il 27 jugn 1594 , e al varà come prin amî Grivôr Allegri e so fradi Domeni. Jessût de capele daspo i studis musicâi , al jentre te Capele Gjulie de Basiliche di S.Pieri a Rome come zovin cjantant sopran , indulâ so barbe Alesandri al jere cantôr capèlan. Il sô mestri al fô Ruggero Giovannelli.
Jenfri il 1598 e il 1605 al fô , forsit , scuelâr dal cantôr Jaroni Rosini , famôs cjantant sopran de epoche e predi tal Ooratori di S.Filip Neri.
Jenfri il 1605 e le prime metât dal 1606 al fô mestri di capele dal Seminari Roman.In te fin dal an 1608 , Cifra vèn nomenât musicae moderatore e organiste tal Colegjo Gjermanic , ma al reste pôc , parcè ven nomenât mestri di capele de Sante Cjase di Lorêt il 28 otubar 1609.
Prime dal 1619 , al jere za sposât cun Brigjide , fie di Agostino Ferrari , segont i documents dal tribunâl lauretan.
In tal 1622 , vèn nomenât mestri di capele de Basiliche di S.Zuan in Lateràn , incaric che al ten fin al 1626.Tal zenâr di chel an , Cifra al fô jenfri i esecutôrs dai Vespris a S.Pieri , organizâs in ocasion de traslazion dal cuarp di S.Zuan Grisostomo , cerimonie che viôt la presince di tancj musiciscj des glesis romanis de epoche.Cifra al jere mestri dal segont coro , Vincenzo Ugolini al jere mestri dal prin , e organiste al jere Jaroni Frescobaldi.
In tal 1626 , al torne a Lorêt , al reste fin al di de sa muart , vignude il 2 di otubar dal 1629 par une epidemie.Lasse i soi bens ae femine , mancul 5 scudos par il Vescul di Lorêt , 10 scudos par le Sante Cjase , e 20 scudos e i vistîs a so fradi Zuan Cifra. Le femine Brigjide si spose di gnûf cun il Cjapitan Filip Ricciardi.


text:
Il font al è stât metût a disposizion de Aministrazion Comunâl de famee Bedon Schiozzi e al cjape dentri une schirie di positîfs, dai agns Cuarante, di grant interès storic fotografic e un bon numar di dissens tecnics. Framieç dai dissens e je ancje une interessante prospetive dal alt de centrâl termoeletriche. La plui part dai dissens e rapresente particolârs tecnics e tecnologjics dai implants industriâi de SAICI-SNIA Viscosa. Dopo di jessi inventariât, il materiâl al sarà digjitalizât par metilu a disposizion di ducj.
La famee Mauro, che fin a cualchi an indaûr e jere a stâ al Tor, e à un straordenari libri fotografic dal Jugn dal 1942. In graciis de disponibilitât dai parons, cheste publicazion e je stade scansionade e cumò e je disponibile in formât digjitâl. Lis fotografiis, i dissens a colôrs (tirâts jù tant che fotografiis intal volum) e lis didascaliis a descrivin cemût che si presentave il Tor tor de metât dal 1942. E ven mostrade la situazion industriâl e cemût che a van indenant i lavôrs agricui. Une imagjin a colôrs interessante e mostre il plan regoladôr dal 1942 cul stât di fat e chel di progjet. Intune descrizion scrite intes pagjinis dal volum si fevele dal cjamp dai presonîrs di vuere che al deventarà po il Villaggio Roma: a vuê, al è l’unic riferiment sul cjamp cjatât framieç dai documents de SAICI-SNIA Viscosa prime dai 8 di Setembar dal 1943.
Cuindis agns indaûr intal ex teatri a son stâts fats lavôrs di manutenzion impuartants sul cuviert e sui sieraments. Dispès al sucêt, come in chest câs, che i lavôrs a vegnin seguîts sei di cui che al lavore, sei di personis curiosis o interessadis ae conservazion de struture. Intant dai lavôrs par sdrumâ part dal solâr un operari al à cjatât une cartele avonde strane fate sù intun gjornâl. Dentri dal pacut a jerin documents dai partigjans riferîts ae seconde metât dal 1944. Par fortune, l’operari al à pensât ben di consegnâ il materiâl a doi citadins che si vevin mostrâts une vore interessâts e che po lu àn tignût di cont. Si trate di uns cincuante pagjinis là che a son modui pes ricevudis cul bol dal CLN, manuscrits che a van dal Setembar al Otubar dal 1944 cu lis listis dai operaris che ducj i mês a devin un contribût al CLN, il program politic dal partît comunist e cualchi articul datiloscrit dal gjornâl l’Unità. La Aministrazion Comunâl, une volte savût dai documents, e à digjitalizât il materiâl cun chê di tignîlu di cont e rindilu disponibil su internet.


text:
Al ‘San Simon’ 2016 al è un fumut che al ven premiât cun la publicazion
Nol è mancjât nancje un colp di sene inte ultime edizion dal Premi San Simon, l’oscar de leterature par furlan inmaneât di 37 agns dal Comun di Codroip. Chest an a son stâts trê i premiâts. La sezione narative e à regjistrât un ex aequo che al à vût pôcs precedents: la jurie di fat e à ritignût di assegnâ il Premi a dôs oparis di autôrs cetant diferents par gjenerazions, ambits teritoriâi e tindincis leteraris. I doi lavôrs a son il romanç Un flât di American di Gino Marco Pascolini, classe 1946, za sindic di San Denêl, e la racuelte di contis Plaidarts, di Gianluca Franco, autôr di Caprive dal Friûl za segnalât l’an passât cul romanç Il buinç.
Il prin autôr al è stât bon di vinci ancje il premi de jurie popolâr dal public di Spietant il San Simon, serade speciâl di presentazion dai cuatri finaliscj: oltri ai doi premiâts di fat a son stâts segnalâts ancje i biei romançs di Adriano Nascimbeni I tribui di un predi e di Sarah Del Sal Faiilì, il pàs traditôr. Ancje chei a son tescj une vore origjinâi. Il prin al è la storie di un zovin che al ven fûr dal seminari e al scuen dimostrâsi plui fuart de debolece di un altri predi che al volarès puartâlu sul troi de perversion. Ae fin al scuvierç l’amôr: ma la femine che jal presente devant no je propit che juste… Il romanç de Del Sal - zovine autore di Tisane - al è invezit un zâl ambientât tal mont dal spetacul, tant che l’omicidi si davuelç suntun palc di teatri. Il stîl stes de scriture al è dramatizât e une vore intrigant, cuntune narazion a plui vôs che e funzione une vore ben dal pont di viste leterari.
L’opare di Pascolini e je une sorte di narazion “on the road” de storie di un zovin mulat, fi di une furlane e di un militâr american de base di Davian, che al va a cirî so pari che al è scjampât bandonantlu cuant che al jere piçul. L’indagjine lu mene su lis stradis de Californie, dulà che il pari no si cjate ma intant si inçopedisi in paisaçs maraveôs e storiis che a vegnin dretis de beat generation fintremai a un finâl a sorprese. Gianluca Franco invezit al met dongje inte so racuelte tantis vicendis di personaçs che la Storie e à condanât tant che maledets. Ma la distorsion di un judizi storic che al è dispès masse di part o no avonde obietîf e ven corete de pene dal scritôr: dal Patriarcje Nicolau di Lussemburc al ”Ors di Pani” (Toni Zanella), i dodis oms e feminis sielzûts di Franco a van a formâ un “Lunari di vitis comedadis”. La sô “verve” narative, cuinçade cuntun furlan une vore preseabil e un lessic sielt,e permet di justâ il tîr, e jemplâ di umanitât ancje lis lôr storiis.
Nissun dai doi libris dut câs al varà par premi la publicazion, parcè che al è stât il tierç lavôr premiât a jessi stampât e editât de Forum in graciis dal Comun di Codroip che al organize il ricognossiment. Al è il vincitôr de gnove sezion pai Fumuts, Il costrutôr di trabicui di Giovanni Di Qual, zovin grafic di Tumieç. La sô storie, dal trat potent e de buine fuarce narative, e à concuistade la jurie, e e à viert un troi par une gnove espression leterarie zovine e creative. ❚
✒ Walter Tomada


text:
Tibul
Albi Tibul (atôr dal 50 p.d.C. - 19/18 p.d.C.) fo un poete antîc roman.
Tabele dai contignûts
Biografie[cambie | modifiche il codiç]
Lis pochis robis che o savìn de sô vite vegnin fûr di poetis dal timp che a fevelin di lui, come Ovidi e Orazi, e di une piçule biografie, che e ven forsit di Suetoni. Al nassè in Lazi di une famee passude e si leà a Marc Valeri Messale, che al veve un circul di poetis e che lu puartà plui di une volte a scombati cul so esercit: al partì tal 30 o tal 28 pe Galie, là che al veve di bonà un riviel di Aquitans, e tal 29 pal jevât, là che nol rivà, parcè che si inmalà dilunc dal viaç e forsit al fo ancje ae bataie di Azi tal 31. Il poete Domizi Mars scrivè che al jere muart zovin juste dopo Virgili, che al mancjà tal 19.
La poesie[cambie | modifiche il codiç]
Te sôs elegiis Tibul cjante e comende la vite piçule e sclete, serene e sobrie, dai campagnûi: la pâs e l'otium di une vite fûr di man i plasin propite di plui dai travai, des vueris e dai negotia; in chel vivi ideâl al volarès meti dentri ancje la sodisfazion in amôr, che e je un element impuartant dal cuadri, come i afiets familiârs, ma, magaricussinò, la la femine che al ame, Delie, no i è fidêl e e tire mâl e Tibul si sfante. Par rifâsi un pôc, al va daûr di une altre (se par vêr o dome cu la fantasie no lu savìn), ma 'nd' cjate une, Nemesi (vadì Vendete) compagne di chê altre. Al amà ancje Marât, che al jere un fantât. Chestis figuris lis presente sfumadis e indefinidis, come dutis lis imagins de sô clare e semplice poesie: Tibul scomence a meti di bande la lampidece tipiche de leterature classiche. Cul so lengaç limpit e elegant, come lu judicà Quintilian, al instrece imagins evanessents intune admosfere fluide e insumiade, là che a regnin i sintiments stereotipâts de leterature elenistiche.
Dut chest si cjate tai prins doi libris dal cussiclamât Corpus Tibullianum, là che i studiôs a disin che il tierç, che al à dentri ancje viers de poetesse Sulpicie e di un ciert Ligdan, sigûr no lu scrivè lui, gjavadis fûr dôs elegiutis.
Bibliografie[cambie | modifiche il codiç]
- Ettore Paratore, Storia della letteratura latina, Bologne, Sansoni, 1957
- Paolo Fedeli, Storia letteraria di Roma, Napoli, Ferraro, 2004
Leams esternis[cambie | modifiche il codiç]
- Tibullo, Albio, treccani.it


text:
Edward Tylor
Edward Burnett Tylor (Londre, ai 2 di Otubar dal 1832 – Wellington, ai 2 di Zenâr dal 1917) al è stât un antropolic britanic. Al è vivût e al à finît lis sôs ricercjis dilunc de epoche di aur de Ingletiere vitoriane, epoche caraterizade di impuartant disvilup socioeconomic, militâr e coloniâl e di un clime di cressinte fiducie intal progrès.
Intal 1871 Edward Tylor al à publicât il saç Primitive Culture là che in viertidure al presentave la prime e plui impuartante definizion sistematiche dal concet di culture: « La culture, o civiltât, intindude intal so sens etnografic larc, al è chel insiemi complès che al cjape dentri la cognossince, lis crodincis, la art, la morâl, il dirit, il costum e cualsisedi altre capacitât e abitudin acuiside dal om tant che membri di une societât. »
Cemût che si note, Tylor al manten in cheste definizion ancje il tiermin civiltât, che dispès al è doprât tant che sinonim di culture e altris voltis invezit al è doprât intal so sens specific diviers di chel di culture. La culture e designe par Tylor doi fenomens distints: • Culture tant che sogjet storic de evoluzion umane; • Culture tant che particolâr patrimoni coletîf di un grup uman. Tylor al dopre intal test il tiermin civiltât par dî il procès di evoluzion culturâl de umanitât che e à la sô fondamente inte idee di Herbert Spencer di un disvilup unilineâr dal sempliç al complès. Cuant invezit si discut di senaris plui locâi e ristrets, tant che chei di une tribù o di un popul, Tylor al dopre il tiermin culture. A chest nivel il riferiment nol è Spencer ma Gustav Klemm che al è stât il prin a conferî al tiermin culture il significât di insiemi di costums e crodincis (che no si dismentei che Klemm al jere esponent dal romanticisim todesc e al cjalave cun suspiet ai ideâi iluministics intrinsics intal concet di civiltât e civilizazion). Inte definizion che Tylor al da di culture, chê e designe no un “dovê jessi” che si pues cognossi intal concet di civiltât ma un mût di jessi coletîf. L'opuest di culture, intindude intal sens tyloriano, al è il concet di nature. Cheste e je universâl parcè che e je la base de avualance di ducj i oms, compagns apont parcè che a condividin il stes patrimoni gjenetic e il stes destin biologjic. Se la nature e je universâl, la culture e je particolâr; e nol è un câs che Tylor al enfatizi il rûl dai costums e des abitudins inte sô definizion di culture, rispiet ae definizion iluministe di insiemi di cognossincis (artistichis, filosofichis, juridichis): la art, la morâl, a son universâls, dulà che i costums a son ce che di plui particolâr e locâl al esisti. Inte sô definizion, Tylor al met l'acent ancje sul tiermin “acuisît” che al rimande simpri al rapuart di esclusion mutuâl tra nature e culture: la culture no si passe par vie gjenetiche, no je ereditarie e duncje par nassite, ma e ven imparade, acuiside apont, dai individuis dilunc de lôr vite, soredut intes primis fasis. Cheste acuisizion e je inocente e si fonde su la interazion sociâl, su la imitazion e la inference: in antropologjie il tiermin che al definìs chest procès al è inculturazion. L'antropolic [[[Alfred Kroeber]] al espliche la diference tra nature e culture su la fonde dal concet di istint, dulà che l'istint al è alc di «incidût dentri» stant che al partìs dal propri partomoni gjenetic, biel che la culture e je alc che al ven dal di difûr. Inte sô definizion, infin, Tylor al introdûs une nozion tant impuartante, chê di insiemi complès. Ducj chei elements citâts di Tylor – costum, art, morâl, crodincis ecc. – no son disleâts un di chei altris ma a costituissin une totalitât organizade tâl che la culture e je un dut diviers de sume des parts che le componin. Cun cheste definizion Tylor al somee volê sostantivizâ la culture fasint di jê alc di dotât di une proprie realtât empiriche; no je une suposizion falade, viodude la vicinance di Tylor al positivisim, che lu puarte a conferî ae “culture” il status di fat sociâl che Emile Durkheim al teorizarà pôc plui tart.